Apabila sampai sahaja ke hujung tahun, setiap saluran utama di Korea Selatan akan mengadakan festival muzik mereka sendiri bagi menghargai semua muzik baru yang dikeluarkan pada tahun tersebut. Kesemua idola popular dan juga penyanyi solo akan memeriahkan lagi acara terseut dengan dendangan lagu mereka sendiri dan juga pentas istimewa seperti kolaborasi antara beberapa artis.
Kelmarin telah berlangsung Muzik Festival 2019 bagi saluran SBS yang diberi nama “SBS Gayo Daejeon 2019”. Walaubagaimanapun, sebaik sebelum acara meriah itu bermula, satu berita buruk telah dilaporkan oleh pelbagai portal berita. Ahli Red Velvet iaitu Wendy dikhabarkan jatuh semasa latihan persembahan solonya sehingga menyebabkan dia cedera teruk.

Dalam kekecohan itu, syarikat naungannya iaitu SM Entertainment telah mengeluarkan kenyataan rasmi mengenai insiden mengejutkan itu. Menurut mereka, Wendy telah terjatuh daripada platform yang tinggi akibat suasana yang gelap semasa latihan lagu “Speechless” daripada runut bunyi filem Aladdin. Mengejutkan apabila gadis berusia 25 tahun itu didedahkan telah mengalami kecederaan serius di mana antaranya ialah retak di bahagian pipi, pinggul kanan dan pergelangan tangan kanannya. Selepas kejadian malang itu, dia terus digegaskan ke hospital untuk rawatan intensif.

Saluran media iaitu Dispatch telah menemubual beberapa kakitangan di tempat kejadian yang menjadi saksi semasa Wendy jatuh, “Wendy telah melakukan latihan pertama untuk ‘Speechless’ pada jam 11 pagi di pentas utama. Mengikut skrip, gadis itu telah memanjat ke terowong di tingkat kedua. Semasa bersedia untuk menuruni tangga semasa lagu itu dimainkan, rupanya tangga tersebut tidak berada di tempat sepatutnya. Pada ketika itu, dia hilang imbangan dan jatuh ke pentas utama.”

Disebabkan oleh kemalangan itu, kesemua ahli Red Velvet telah membatalkan persembahan mereka untuk acara itu. SM Entertainment menjelaskan lagi bahawa kesihatan dan pemuliharaan kecederaan Wendy adalah yang paling utama. Jadi mereka akan memberi fokus kepada hal itu terlebih dahulu berbanding jadual seninya.

Kesemua netizen yang mendengar perkhabaran ini meluahkan rasa marah dengan tindakan tidak bertanggungjawab pihak “SBS Gayo Daejeon 2019”. Walaupun kemalangan besar berlaku atas kecuaian kakitangan majlis itu, namun mereka langsung tidak meminta maaf dan meneruskan festival itu tanpa rasa bersalah. Mereka hanya meninggalkan ucapan ringan, “Cepat sembuh” seperti insiden itu tidak serius langsung. Bukan sahaja Wendy, bahkan beberapa artis lain seperti TWICE dan BTS juga dilaporkan mengalami beberapa masalah dengan pentas tersebut semasa latihan tetapi tidak diendahkan oleh pihak produksi festival muzik itu.
Rata-rata peminat Red Velvet (Reveluv) juga kesal dengan kemalangan ini dan berharapkan agar Wendy cepat sembuh selain berharap agar dia tidak bersedih disebabkan oleh insiden ini. Sebagai seorang penari, peminat risau sekiranya gadis itu akan mengalami kesusahan pada masa akan datang kerana kecederaannya ini.

Reveluv juga sedih kerana kumpulan kesayangan mereka itu baru sahaja kembali dengan album baru dengan lagu utamanya iaitu “Psycho” tetapi tidak mampu mempromosikannya langsung kerana insiden menyedihkan ini.
Sumber: Allkpop, Twitter

Jatuh Platform Setinggi 2 Meter Akibat Kecuaian Staf Muzik Festival SBS, Wendy Red Velvet Patah Pinggul & Pergelangan Tangan!


BLACKPINK bakal melancarkan muzik video untuk kolaborasi mereka bersama PUBG pada minggu ini!

ARTIKEL BERKAITAN
BLACKPINK 'Preview' Lagu Baru 'READY FOR LOVE' Dalam PUBG MOBILE

Pada 24 Julai lalu, BLACKPINK dan PUBG secara rasmi mengumumkan perancangan mereka untuk melancarkan muzik video iaitu “Ready For Love” yang telah ditayangkan sebahagian daripada muzik video tersebut pada konsert virtual mereka minggu lalu. Muzik video “Ready For Love” akan dilancarkan pada 29 Julai akan datang. Jangan lupa tengok teaser untuk lagu istimewa melalui akaun rasmi PUBG Mobile okay!

BLACKPINK X PUBG MOBILE – ‘Ready For Love’ M/V
2022. 07. 2912AM (EDT) & 1PM (KST)RELEASE#BLACKPINKxPUBGM #BLACKPINK #PUBGMOBILE #THEVIRTUAL #INGAMECONCERT #PUBGM #ReadyForLove pic.twitter.com/7CcufySfZD
— PUBG MOBILE (@PUBGMOBILE) July 25, 2022

Katanya BLACKPINK kini sedang besiap sedia untuk comeback pertama berkumpulan mereka pada Ogos ini. Tak sabarnya!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

BLACKPINK Bakal Lancar Muzik Video ‘Ready For Love’ Minggu Ini


Meskipun sudah menamatkan tayangan, namun “The Penthouse” masih lagi ada hadiah buat peminatnya.
Bersempena dengan Chuseok yang bakal tiba, SBS bakal menayangkan episod khas untuk drama itu bertajuk “Story of 540 Days” pada 18 September nanti.

Menerusi tayangan ini, penonton akan disajikan dengan momen setiap pelakon daripada pembacaan skrip pertama sehingga tayangan terakhir. Tayangan ini akan menceritakan perjalanan “The Penthouse” selama 540 hari menerusi pandangan para pelakon.
Bukan sahaja gembira, ada juga duka yang dirasai mereka sepanjang tempoh produksi. Malah mereka akan memilih babak dan episod yang paling meninggalkan kesan buat masing-masing.Setiap daripada mereka juga akan menyampaikan ucapan buat penonton yang terus menyokong drama itu sehingga ke akhirnya.

Jangan lupa saksikan nanti okay?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Ikuti Perjalanan Selama Bersiaran, ‘The Penthouse’ Bakal Tayang Episod Khas ‘Story Of 540 Days’


Selepas lama tertangguh, akhirnya Seungri iaitu bekas ahli kumpulan BIG BANG telah pun selamat mendaftarkan diri ke dalam kem tentera bagi melaksanakan kewajipannya sebagai rakyat Korea. Lelaki itu memulakan latihan khidmat ketenteraannya itu bermula 9 Mac lepas.
Namun begitu, apa yang menarik perhatian ramai ialah kehadiran seorang wanita yang turut ikut serta menghantar selebriti itu. Walaupun hanya duduk di dalam kereta tetapi ramai yang menebak bahawa wanita misteri itu sebenarnya adalah kekasih Seungri yang tidak diketahui umum.

Disebabkan oleh rasa ingin tahu yang melampau, netizen telah memulakan misi untuk ‘mengorek’ rahsia identiti wanita tersebut. Selepas ‘digali’, gerangan wanita itu akhirnya dijumpai dan dia sebenarnya ialah pelakon baru bernama Yoo Hyewon. Kalau anda nak tahu, mereka berdua turut pernah dikatakan bercinta pada tahun 2018 namun tiada kenyataan rasmi yang diberikan pada ketika itu.

Selepas khabar angin itu berterbangan, agensi pelakon wanita itu telah mengeluarkan kenyataan mengenai hubungan kedua pasangan selebriti tersebut.

Ini adalah hal peribadinya, jadi agak sukar untuk kami memberi pengesahan.
Rata-rata netizen meluahkan rasa meluat mereka dengan kisah cinta ini dan menyelar Yoo Hyewon kerana masih mahu bersama Seungri meskipun lelaki itu sudah terpalit dengan pelbagai kontroversi dan perbuatan jenayah.
Kalau nak bercinta pun, kenapa dengan lelaki seperti itu?

Mesti ibu bapanya sedih… Kenalan pun mesti berasa malu…

Wanita itu pelakon? Pernah berlakon dalam drama yang mana?

Alasan tidak mahu memberi komen bermaksud dia bersetuju.

Boleh bercinta dengan lelaki seperti itu? /muntah/

Tolonglah bercinta dengan manusia.
Tak pastilah sama ada Yoo Hyewon dan Seungri benar-benar bercinta atau pun tak. Apa pun, selamat menjalani latihan khidmat tentera dengan tulus dan ikhlas kepada Seungri!
Sumber: TV Report

Hantar Masuk Tentera, Netizen Selar Teman Wanita Seungri Kerana Sanggup Bercinta Dengan Lelaki Itu


Seronoknya tengok pasangan Lee Do-hyun dan Lim Ji-yeon selesa memaparkan hubungan

ARTIKEL BERKAITAN
"Ada Masa Saya Menangis Sebab.." - Lee Dohyun Kongsi Kesukaran Sebagai Pelakon

Terbaru pada 1 Mei, seorang netizen asing telah menyiarkan gambar tandatangan Lim Ji-yeon dan Lee Do-hyun, yang ditemui di sebuah restoran tauhu lembut pedas terkenal di Korea Selatan ketika mereka sedang makan bersama di situ.
Dalam foto tersebut, Lee Do-hyun meninggalkan mesej,

Terima kasih atas makanan itu.
Kemudian Lim Ji-yeon turut menulis tarikh sewaktu mereka keluar makan bersama,
2023.5.

Lee Dohyun & Lim Jiyeon sightings in sundubu restaurant aroung Gangneung!
“The Glory #LimJiYeon and #LeeDoHyun was here ^^ really cool and beautiful man and woman😍 dohyun’ voice were so cool and jiyeon’ eyes were really pretty. Today mandu were sold out, so you guys ate… pic.twitter.com/O4X7Vg6zEW
— 리리 ♡ 🐷⚽ (@blueskypallette) May 1, 2023
Bukan itu sahaja, netizen tersebut turut berkongsi pengalamannya berjumpa dengan pasangan kekasih itu,

Lim Ji-yeon dan Lee Do-hyun bersama-sama di restoran. Pemiliknya memuji Lim Ji-yeon dan berkata ‘Awak sangat cantik, mata awak cantik’. Dia juga memuji suara Lee Do-hyun. Mereka ingin memesan ladu tetapi pemilik berkata ia telah habis dijual dan berjanji untuk membuatnya dengan lazat lain kali.
Alala comelnya dorang pergi dating!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNews 1

“Mata Dia Cantik” – Lee Dohyun & Lim Jiyeon Dilihat Pergi Dating Bersama Di Restoran


Korang teruja tak nak lihat gandingan antara Lee Min-ho dan Gong Hyo-jin dalam sebuah drama?

ARTIKEL BERKAITAN
Kisah Cinta Di Angkasa Lepas, Gong Hyojin & Lee Minho Sah Terajui 'Ask The Stars'

Bagi yang belum tahu, Lee Min-ho dan Gong Hyo-jin akan bergandingan dalam drama “Ask The Stars”, yang dikhabarkan bakal menemui penonton pada 2023 nanti.
Baru-baru ini pada 3 Julai, Lee Min-ho telah memuat naik beberapa foto bersama Gong Hyo-jin di akaun Instagram miliknya, memaparkan ‘chemistry’ mereka yang kelihatan ‘kuat’. Melihat kedua pelakon itu dalam satu gambar bersama, penonton makin tak sabar untuk menantikan tayangan drama “Ask The Stars”!

Selain itu, mereka juga nampaknya sedang menjalani penggambaran bagi drama “Ask The Stars”, yang dilakukan di kawasan kolam renang.

Dalam pada itu, “Ask The Stars” membawa kisah angkasawan dan seorang pelancong yang berjumpa dan jatuh cinta di stesen angkasa. Lee Min-ho disahkan akan melakonkan watak Gong Ryong, seorang doktor OB-GYN (Obstetrik & Ginekologi) yang mempunyai rasa tanggungjawab yang kuat dan sampai ke stesen angkasa sebagai pelancong. Manakala Gong Hyo-jin akan menjadi Eve Kim, seorang angkasawan kacukan Korea-Amerika.
Terujanya nak tonton drama ni nanti!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Bakal Terajui ‘Ask The Stars’, Lee Minho & Gong Hyojin Papar ‘Chemistry’ Bersama


Umum pasti sudah mengetahui khabar mengenai seorang penyanyi wanita terkenal Son Dam-bi yang akan menamatkan zaman bujangnya, bersama calon pasangannya Lee Kyu-hyuk pada Mei ini. Terbaru, mereka dikhabarkan akan menyertai sebuah program realiti SBS.
Tahun lepas, agensi Son Dam-bi telah mengesahkan bahawa artis itu sedang bercinta dengan Lee Kyu-hyuk, iaitu bekas pemain luncur kebangsaan. Kemudian pada 25 Januari lalu, Son Dam-bi telah memuat naik foto yang mengesahkan hubungan mereka.

Terbaru, Son Dam-bi dan pasangannya dikhabarkan akan menyertai program realiti di bawah SBS iaitu, “Same Bed, Dream 2 – You Are My Destiny” dimana mereka akan berkongsi mengenai rutin kehidupan seharian mereka.

Penyanyi Son Dam-bi dan bekas atlet kebangsaan Lee Kyu-hyuk akan menyertai program realiti “You Are My Destiny” di SBS tersebut sebagai “Fateful Couple” dan akan disiarkan pada 9 Mei.
Dalam pada itu, Son Dam-bi dan Lee Kyu-hyuk merancang untuk berkongsi kisah cinta mereka berdua melalui “You Are My Destiny”, serta proses persiapan perkahwinan untuk kehidupan pengantin mereka selepas berkahwin nanti.

Penerbit program realiti “You Are My Destiny” iaitu, Kim Myung-ha berkata,
Sebagai penyanyi, pelakon, dan bekas wakil negara, kedua-duanya telah menjalani kehidupan yang sama namun berbeza dan tertarik antara satu sama lain.  Kisah cinta yang menentukan hala tuju mereka selepas ini akan berkembang selepas 10 tahun ia didedahkan. Ia akan hilang.
Pastinya program realiti terbitan SBS kali ini akan lebih mewarnai dan memberi inspirasi buat pasangan diluar sana supaya dapat membaiki beberapa aspek dalam perkahwinan kan? Jadi, jangan terlepas program realiti ini okay!
Mungkin korang boleh ambil tips untuk persiapan masa hadapan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsis

Son Dambi & Lee Kyuhyuk Bakal Kongsi Kehidupan Selepas Berkahwin


Nampaknya, penonton amat teruja untuk menantikan musim kedua “All Of Us Are Dead”.

ARTIKEL BERKAITAN
Netflix Umum Musim Kedua 'All Of Us Are Dead' Bakal Dihasilkan

Pada beberapa hari lepas, Netflix telah mengesahkan bahawa siri popular Netflix “All Of Us Are Dead” akan kembali menemui penonton dengan musim kedua.
Seronok dengan pengumuman itu, penonton nampaknya telah maraton kesemua episod siri ini, sehingga ianya berjaya memasuki kembali Top 10 program TV Netflix di Malaysia.

Bagi yang belum tahu, “All Of Us Are Dead” diadaptasi daripada webtoon popular dan membawa kisah di sekumpulan pelajar terperangkap di sebuah sekolah yang dijangkiti virus zombi sehingga mereka perlu membuat keputusan ekstrem untuk meloloskan diri.

Sama-sama kita nantikan keluaran “All Of Us Are Dead” musim kedua!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Musim Kedua Bakal Dihasilkan, ‘All Of Us Are Dead’ Kembali Masuk Top 10 Program TV Netflix Di Malaysia


Lama Go Soo tak kembali ke layar kan?

ARTIKEL BERKAITAN
Go Soo & Heo Junho Kembali, Lee Jungeun Serta Kim Donghwi Sertai 'Missing: The Other Side 2'

Buat yang belum tahu, “Missing: The Other Side” adalah drama bergenre misteri fantasi yang mengisahkan mengenai kampung yang didiami oleh roh orang yang hilang semasa mereka hidup. Selepas dua tahun, siri ini kembali dengan musim kedua yang menampilkan Go Soo, Heo Joon-ho, Ahn So-hee dan ramai lagi.
Go Soo yang kini kembali ke layar, berkongsi bahawa dia selesa apabila berpeluang untuk kembali ke musim kedua drama ini. Melakonkan watak Kim Wook sangat menyeronokkan, set penggambaran tenang sahaja, semuanya berjalan lancar malah semua staf juga sangat bekerjasama.

Sewaktu penggambaran musim pertama, saya pernah berbual dengan Heo Joon-ho mengenai musim kedua hanya sebagai gurauan. Malah, kami turut bergurau untuk ada musim ketiga dan keempat, jadi saya rasa pelbagai emosi sewaktu menjalani penggambaran musim kedua.
Apabila ditanya mengenai kekuatan drama ini, Go Soo berkata,
Salah satu kekuatan drama ini adalah perkataan ‘missing’ itu sendiri. Drama ini mengisahkan mengenai orang yang mati akibat kejadian yang tidak diingini dan terdapat banyak episod yang akan bermula dengan “Apakah perkara yang mereka tidak dapat katakan atau mahukan?”. Jadi, setiap episod adalah untuk merungkai segala tak hilang walaupun individunya sudah tidak ada.
Dia juga menambah,

Saya juga amat bersyukur dengan kehadiran Heo Joon-ho kerana dia membuat saya rasa selesa untuk berlakon bersama, malah sentiasa memberikan reaksi dan nasihat yang baik. Saya mampu mencipta keserasian bersamanya malah saya juga sangat senang dapat bekerjasama bersama yang lain.
https://twitter.com/CJnDrama/status/1594480962959597570
Untuk pengetahuan, musim kedua bagi “Missing: The Other Side” akan mula ditayangkan pada 19 Disember ini.
Tengok tau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

“Saya Senang Dengan Semua” – Go Soo Kongsi Pengalaman Jalani Penggambaran Drama ‘Missing: The Other Side 2’


Walaupun ada saja babak romantik di antara Ko Mun-yeong (Seo Ye-ji) dan Moon Gang-tae (Kim Soo-hyun), namun “It’s Okay To Not Be Okay” turut dilengkapi dengan pelbagai pengajaran terutamanya mengenai masalah psikologi.
Memang terpaku melihat wajah tampan Gang-tae apabila tersenyum atau pun pakaian Mun-yeong yang gah, tetapi jangan lupa dengan nilai murni yang terselit dalam drama ini.

1. Kalau tak okay pun okay

Seperti yang dicanang oleh tajuk drama ini, tidak apa untuk berasa tidak apa. Setiap orang mempunyai bebanan tersendiri, dan ia adalah okay untuk berasa terbeban. Tiada apa yang perlu dimalukan dengan mengakui bahawa anda memerlukan bantuan dan sebenarnya ia adalah langkah pertama untuk menjadi okay.

2. Kira 1,2,3

Mun-yeong sering kelihatan gagal untuk mengawal emosinya dan pasti akan bertindak tanpa berfikir dahulu. Disebabkan itu, Gang-tae mengajarnya untuk mengamalkan teknik ‘Pelukan Rama-rama’ dan mengira sehingga ke angka 3 supaya dapat mengawal emosinya selain mengelak wanita itu daripada melakukan keputusan terburu-buru.

3. Keseimbangan ialah kuncinya

Mun-yeong sememangnya seorang yang tak menahan langsung daripada meluahkan apa yang dirasainya manakala Gang-tae pula memndam perasaannya sedalam yang mungkin. Dek berlawanan personaliti, mereka belajar cara untuk menyeimbangkan emosi mereka menerusi satu sama lain.
4. Belajar untuk memahami

Memang mudah untuk menghukum seseorang dalam masa sesaat sahaja. Walaubagaimanapun, ada banyak lagi perkara mengenai seseorang itu yang kita tidak dapat melihat dengan mata. “It’s Okay To Not Be Okay” mengajar kita supaya beringat bahawa setiap orang mempunyai luka mereka tersendiri dan selalunya di sebalik tindakan yang nampak melulu, ada sebab disebaliknya.
5. Berdepan dengan trauma anda

Rasa takut sangat untuk berhadapan dengan trauma sendiri. Tanyakan sahaja hal ini kepada Mun-yeong, Gang-tae dan Sang-tae! Tapi, merawat adalah satu-satunya cara untuk melawan trauma dahulu. Mungkin sakit pada awalnya, tapi anda pasti anda akan berasa bebas selepas itu.
6. Ingat memori indah

Anda perasan tak bahawa mengingati memori negatif adalah lebih mudah daripada membayangkan memori positif? Jadi, banyak usaha yang diperlukan untuk mengingati semua kenangan indah lalu. Dan, jangan lupa yang memori kita mungkin tak setajam yang disangka. Sama seperti Gang-tae yang mengingati ibunya melayannya acuh tak acuh, tapi sebenarnya wanita tua itu sangat menyayanginya.
7. Pertahankan diri anda sendiri

Kwon Gi-do (Kwang Dong-yeon) menyimpan luka yang sangat dalam kerana kedua ibu bapa dan adik-beradik yang memandang rendah terhadap dirinya. Selepas meluahkan segala yang terbuku di hati, kesihatan Gi-do semakin baik. Banyak juga karakter lain yang mula menjalani kehidupan yang lebih baik selepas mempertahankan diri mereka sendiri daripada orang yang menyakiti mereka.
8. Minta bantuan orang lain

Malu untuk meminta bantuan orang lain? Tapi sebenarnya ia adalah lebih baik daripada mengelak daripada berhadapan dengan masalah anda atau pun melaluinya seorang diri. Mungkin susah untuk mencari orang yang mampu mendengar luahan anda tetapi apabila sudah berjumpa dengan orang yang sesuai, anda pasti tidak akan menyesal! Seronok sangat apabila melihat Gang-tae dan Sang-tae banyak menerima bantuan daripada pengarah hospital dan juga orang lain.
9. Lebih elok berbaik daripada bergaduh

“Lebih baik bercium daripada bergaduh”, nasihat yang diberikan oleh Sang-tae memang kelakar! Tak perlu pergi cium sembarangan orang tetapi cukuplah memberikan kasih sayang daripada asyik bercakar sahaja. Jangan biarkan perbalahan dan salah faham menghalang perasaan cinta yang ada.
10. Hubungan keluarga bukan sahaja kerana darah

Kadang-kadang, keluarga merupakan punca utama kita melalui kesusahan dan trauma. Walaupun anda tak boleh memilih sesiapa yang menjadi keluarga kandung anda, tetapi anda boleh memilih keluarga sendiri bukan berdasarkan hubungan darah sahaja. Lihat sahaja Mun-yeong, Sang-tae dan Gang-tae yang memilih untuk membina keluarga bersama dengan menerima diri masing-masing seadanya.
11. Perjuangkan kebahagiaan anda sendiri!

Kebahagiaan anda boleh terjejas dek sesuatu yang tidak boleh dikawal tetapi jangan biarkan orang lain rampas kebahagiaan itu. Gang-tae dan Mun-yeong sekian lama hidup dengan hiba kerana trauma lama. Pun begitu, mereka memilih untuk mencari bahagia mereka dengan sendirinya. Anda pun boleh juga!
Jangan lupa saksikan dua episod terakhir “It’s Okay To Not Be Okay” pada Sabtu dan Ahad ini di Netflix!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNetflix

“Okay Sahaja Untuk Berasa Tidak Okay” – 11 Pengajaran Terselit Dalam ‘It’s Okay To Not Be Okay’


Macam menarik je muzikal “Shakespeare in Love” ni!

ARTIKEL BERKAITAN
Ingin Cabar Diri, Kim Yoojung Sah Terajui Teater 'Shakespeare In Love'

Buat pengetahuan, “Shakespeare in Love” ini merupakan satu muzikal adaptasi bagi filem pada 1998.
Kisah ini berkisar mengenai William Shakespeare yang memulakan perjalanan hidupnya sebagai seorang penulis. Dia kemudiannya bertemu dengan Viola, seorang anak bangsawan, yang sering menggayakan pakaian sebagai lelaki demi untuk menghadiri pertandingan uji bakat muzikal. Sebelum ini, pihak produksi mengesahkan bahawa Kim Yoo-jung dan Chae Soo-bin bakal menyertai Jung So-min, Jung Moon-sung, Lee Sang-yi dan juga Kim Sung-cheol sebagai teraju utama muzikal tersebut. Dalam muzikal ini, Jung Moon-sung, Lee Sang-yi dan Kim Sung-cheol akan melakonkan watak William Shakespeare. Manakala, Jung So-min, Chae Soo-bin dan juga Kim Yoo-jung bakal membawa watak sebagai Viola de Lesseps yang bercita-cita tinggi, iaitu kekasih hati kepada William Shakespeare.Muzikal “Shakespeare in Love” ini dijangka bakal mula bersiaran pada 28 Januari sehingga 26 Mac tahun hadapan di CJ Towol Theater.

Nantikan okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews 1

Raih Perhatian, Pihak Produksi Kongsi Barisan Pelakon Hebat Bagi Muzikal ‘Shakespeare In Love’


Bukan mudah menjadi pelakon, tambahan pula bagi individu yang membawa watak sampingan kerana posisi mereka yang kurang stabil.

ARTIKEL BERKAITAN
Ha Joon Dalam Perbincangan, UEE Sah Terajui Drama Kehidupan 'Hyo Shim's Independent Life'

Kelmarin menerusi laporan media Korea, Heo Jung-min yang dikenali sebagai watak ‘pro-rakan baik’ telah meluahkan perasaan marah tidak terhingga di laman media sosialnya apabila namanya dibuang daripada drama mingguan KBS “Hyoshim’s Independent Life”.
Dua bulan saya bersedia tapi penulis membuang saya keran tidak sukakan pelakon Heo Jung-min? Kenapa tak boleh tengok muka saya? Sebab saya hodoh? sebab saya tak boleh berlakon? Apa yang akan terjadi pada 2 bulan persiapan ini dan juga masa akan datang? Saya hanya meluahkan hal ini selepas lama bertahan.

Tak lama kemudian, wakil drama itu telah memberikan respon mereka,
Memang benar pengarah Kim Hyung-il dan pelakon Heo Jung-min ada berjumpa pada penghujung bulan Mac. Dia kemudiannya mencapai konklusi bahawa watak itu dan imej pelakon tidak bersesuaian. Dua minggu kemudian, pada pertengahan April, kami memberitahu hal itu kepada pihak pengurusan pelakon. Penulis langsung tidak mempunyai kaitan dengan pemilihan pelakon dan kami berasa sedih dengan kenyataan yang dikeluarkan Heo Jung-min.
Mendengarkan penjelasan itu, balas pelakon berkenaan,

Saya memohon maaf kepada pihak produksi dan pelakon lain. Saya terlalu kasar berbicara. Saya akan mengundurkan diri dan mendoakan kejayaan drama ini. Saya akan menerima dengan rendah hati sesalan yang dizahirkan pihak produksi.

Terbaru, Heo Jung-min memuat naik satu entri baru di mana dia meluahkan situasi yang sama pernah berlaku padanya 10 tahun lalu. Katanya, dia diheret oleh ketua produksi drama di KBS dan disuruh untuk melepaskan watak yang diberikan kepadanya kerana kesilapan orang lain.
Saya mendapat tahu tak lama kemudian, watak itu diberikan kepada seorang idola. 10 tahun berlalu, dan sejujurnya saya tak menyangka hal ini akan menjadi sesuatu yang besar buat saya. Saya hanya mahu mengadu mengenai apa yang terjadi, sila beri komen secara berhemah.
Dalam pada itu, Heo Jung-min pernah membintangi pelbagai drama seperti “Oh Haeyoung Again”, “People With Flaws”, “Go Back Couple”, “100 Days My Prince”, “18 Again” dan banyak lagi.
Mungkin ada salah faham antara dua pihak..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERiMBC Entertainment

“Sebab Saya Hodoh?”- Dibuang Dari Sertai Drama KBS, Luahan Pelakon Pembantu Heo Jungmin Tular


Nampaknya, memang sudah terbukti bahawa “Extraordinary Attorney Woo” merupakan drama Korea yang paling diminati ramai kini.

ARTIKEL BERKAITAN
4 Teraju Utama 'Extraordinary Attorney Woo' Penuhi Ranking 'Pelakon Paling Popular' Kini

Bagi yang belum tahu, “Extraordinary Attorney Woo” membawa kisah Woo Young-woo (Park Eun-bin), seorang peguam dalam spektrum autisme yang bekerja keras di sebuah firma guaman besar bagi menyelesaikan pelbagai kes dan cabaran.
Pada 13 Julai, “Extraordinary Attorney Woo” yang diterajui Park Eun-bin dan Kang Tae-oh, telah berjaya mendahului carta Top 10 Rancangan TV (Bukan Bahasa Inggeris) global Netflix yang paling banyak ditonton.

Untuk pengetahuan, dari 4 hingga 10 Julai, drama itu telah ditonton selama 23.95 jam menerusi Netflix. Fuh banyak tu!

Bukan itu sahaja, “Extraordinary Attorney Woo” turut disenaraikan dalam Top 10 carta Netflix Teratas di 12 negara termasuk Malaysia, Indonesia, Hong Kong dan Singapore.

Dalam pada itu, drama Korea lain yang juga tersenarai dalam ranking Top 10 Rancangan TV (Bukan Bahasa Inggeris) global Netflix ialah “Money Heist Korea”, “Alchemy of Souls” dan “Ghost Doctor”.
Tahniah buat semua yang terlibat dalam “Extraordinary Attorney Woo”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNetflix

‘Extraordinary Attorney Woo’ No 1 Di Top 10 Global Rancangan TV Netflix Paling Banyak Ditonton


Walaupun ramai bersedih kerana Kim Soo-hyun menolak tawaran drama Netflix “Finger” namun lelaki itu mempunyai perancangan yang lebih baik.
Terbaru, Kim Soo-hyun dan Cha Seung-won disahkan bakal menerajui drama “That Night” iaitu remaku daripada drama BBC “Criminal Justice”.

Drama ini mengisahkan dua lelaki yang terlibat dalam satu kes pembunuhan. Kim Soo-hyun akan membawa watak Kim Hyun-soo, seorang pelajar kolej biasa yang hidupnya berubah dalam sekelip mata apabila menjadi suspek utama kes pembunuhan. Cha Seung-won pula akan berlakon sebagai peguam bernama Shin Joong-han, seorang peguam yang melepasi peperiksan peguam ‘cukup-cukup makan’ sahaja dan merupakan satu-satunya individu yang menghulurkan bantuan kepada Hyun-soo.

Khabarnya “That Night” akan memulakan penggambaran pada separuh awal tahun ini dan ditayangkan pada separuh kedua 2021 nanti.
Macam syok sahaja gandingan Kim Soo-hyun dan Cha Seung-won!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Remake Drama Popular ‘Criminal Justice’, Kim Soohyun & Cha Seungwon Sah Terajui ‘That Night’


Tak semena-mena, timbul pula satu cerita yang mengatakan bahawa seorang pelakon popular yang digelar ‘Putera Suri Rumahtangga’ telah meninggalkan kekasihnya selepas dia mengandung.
Entri berkenaan yang dimuat naik di sebuah laman komuniti, namun telah dipadam kini menamakan pelakon tersebut sebagai ‘K’. Katanya, dia sudah pun keguguran selepas kejadian itu.

Bekas kekasih itu turut mendakwa pelakon itu mengugut untuk menfailkan saman kerana mengugutnya, meskipun wanita itu hanya meminta gambar bogelnya dipadam. Tambahnya lagi, pelakon lelaki itu telah pun menyekat nombor telefonnya sejak kejadian tersebut.
Apabila saya meminta dia memadam gambar tidak manis berkenaan, dia menyatakan akan menfailkan saman kerana mengugutnya. Selepas itu, dia sekat nombor telefon saya.

Wanita itu berkongsi mesej perbualan antara mereka sebagai bukti kepada pendedahan itu. Jelasnya, dia bukanlah orang ketiga dalam perhubungan itu.
‘K’ bercerai pada awal 2017. Saya hanya bercinta dengannya selepas mengesahkan hal ini. Saya bukanlah penipu. Dari hari pertama kami bercinta, dia sering berkata akan mengahwini saya sekiranya saya mengandung dan dia akan meriliskan artikel mengenainya. Dia meminta saya mempercayainya tanpa sebarang kerisauan kerana berjanji akan bertanggungjawab terhadap saya sekiranya ada apa-apa yang berlaku. Saya percayakan hal itu dan tidak menggunakan sebarang perlindungan.
Pelakon itu kemudiannya meninggalkan wanita tersebut selepas dia mengandung. Malah bekas kekasihnya itu ada memberitahu mengenai berita kegugurannya pada Februari 2021,

Kenapalah awak ini senang sangat mengandung? Bayi itu bukan bayi saya.
Apabila wanita itu memberitahu akan menceritakan hal ini di Internet, ‘K’ menyumpah dan mengatakan bahawa akan menfailkan saman sekiranya perbualan mereka dimuat naik di atas talian.
Selepas ramai yang menebak mengenai identiti pelakon itu selain ianya turut dimuat naik oleh wanita berkenaan dalam entri kedua yang sudah dipadam kini, rupanya dia ialah pelakon Go Se-won yang terkenal kerana banyak berlakon dalam drama panjang.

Lama menanti, akhirnya pelakon berkenaan tampil dan memohon maaf atas kejadian tersebut,
Hello, saya ialah Go Se-won.
Saya secara ikhlas memohon maaf kerana membuatkan ramai yang risau dek perkara negatif sebegini.
Saya bercerai pada 2017. Sebab saya tidak memberitahu mengenai perkara berkenaan ialah kerana saya dalam proses untuk bersatu semula namun akhirnya, ia tidak berjaya.
Kemudian, pada hujung tahun lalu, saya menemui seorang wanita dan kami bercinta selama 3 bulan.
Pertama sekali, saya mahu memohon maaf kepadanya atas sebab apa pun.
Saya akan bertanggungjawab atas apa yang perlu dipertanggungjawabkan.
Disebabkan saya turut mengalami masa yang sukar, saya merasakan ia adalah peluang untuk memberitahu anda mengenai perasaan saya.
Sekali lagi, saya memohon maaf sedalamnya buat semua yang terganggu dek situasi ini.
Tak tahu lah nak kata apa.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERThe Fact

“Saya Akan Bertanggungjawab” – Didakwa Tinggalkan Kekasih Hamil, Go Sewon Mohon Maaf


Drama kehidupan pejabat pun sebenarnya best kan? Macam “Misaeng”, “Radiant Office” dan “Kkondae Intern”.
Terbaru, ada sebuah drama bertemakan pejabat baru bertajuk “On Verge Of Insanity”. Nampak macam menarik sahaja!

Sinopsis
Lain daripada biasa, drama ini membawa kisah golongan tua yang terpaksa meneruskan kelangsungan hidup dalam pejabat yang huru-hara sebagai kakitangan biasa.
Kesukaran staf veteran
Episod awal drama ini mendapat perhatian ramai kerana membawa realiti golongan tua yang melalui pelbagai kesukaran kerana usia dalam suasana pejabat yang ‘demanding’ dan sibuk. Bahkan pelakon seperti Ahn Nae-sang, Jung Jae-yong, Park Sung-geun dan Park Won-sang yang biasanya membawa watak orang atasan dan kenamaan namun mereka tampil sebagai staf ‘marhaen’ di dalam drama ini.

Kisah bermula apabila Choi Ban-seok (Jung Jae-yong) yang merupakan seorang jurutera veteran mengalami krisis pertama dalam 22 tahun kariernya selepas dikhabarkan mungkin akan diberhentikan tak lama lagi. Demi menurut permintaan syarikat, lelaki itu berpindah ke jabatan personel dan memulakan tugasnya daripada bawah.

Bukan sahaja staf berusia, malah drama ini turut menampilkan kakitangan muda yang mempunyai pe’el masing-masing seperti Dang Ja-young (Moon So-ri), Han Se-kwon (Lee Sang-yeob) dan Seo Na-ri (Kim Ga-eun).

Rating baik
Padat dengan humor orang tua, “On The Verge Of Insanity” nyata menghiburkan hati penonton pada tayangan awalnya. Malah ia berjaya meraih rating yang baik iaitu dalam linkungan 3% untuk kedua-dua episod awal.
Bagi yang mahu menonton, anda boleh tonton episod baru pada setiap Khamis dan Jumaat jam 7.40 petang di saluran Oh!K (Astro 394).
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Kisah Lucu Staf Berusia ‘Survive’ Di Pejabat, Rating Awal ‘On The Verge Of Insanity’ Baik


Yoo Jae-suk khabarnya sedang menjalani kuarantin kendiri selepas menjadi kontak rapat kepada pesakit COVID-19.
Menurut laporan, pengacara itu menjadi kontak rapat selepas menjalani penggambaran program “You Quiz On The Block” pada 21 Julai lalu.

Salah seorang kakitangan program itu disahkan mempunyai COVID-19, kesemua staf lain termasuk Yoo Jae-suk telah pun menjalani ujian.

Tambah agensinya, jadual Yoo Jae-suk kini sedang disusun semula. Malah ada khabar angin mengatakan penggambaran “The Sixth Sense 2” yang patut berlangsung esok telah ditunda.

Semoga semuanya baik-baik sahaja.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJTBC

Yoo Jaesuk Dikuarantin Lepas Kontak Rapat Staf Positif COVID-19, Penggambaran ‘The Sixth Sense 2’ Ditunda


Sebagai seorang pelakon, Lee Do-hyun pastinya mempunyai kesukaran untuk memainkan pelbagai watak.

ARTIKEL BERKAITAN
"Dia Tak Berhenti Senyum" - Lee Dohyun Buat Penampilan Umum Pertama Sebagai Kekasih Lim Jiyeon

Baru-baru ini, Lee Do-hyun telah terlibat dengan penggambaran dan temu bual bersama majalah Esquire Korea, di mana dia ada berkongsi sedikit sebanyak mengenai drama barunya “The Good Bad Mother”.
Ketika sesi temu bual, Lee Do-hyun ditanya tentang perkara yang dia mahu lakukan dengan baik tetapi tidak dapat dicapai sebagai seorang pelakon. Kongsi lelaki itu,

Saya kecewa jika tidak dapat melakukan dengan baik pada satu projek. Ada masa saya menangis kerana saya tidak dapat mengatakan skrip saya dengan betul pada set penggambaran pertama walaupun selepas berlatih sehingga 5 pagi.
Kemudian, dia turut berkongsi nasihat yang diberikan oleh Ra Mi-ran yang memainkan watak sebagai ibunya dalam “The Good Bad Mother”,
Saya menceritakan kisah ini pada Ra Mi-ran dan dia memberitahu saya ‘Pada masa seperti itu, awak hanya perlu rehat dan tidak memikirkan apa-apa’. Selepas mendengar kata-katanya, saya mengetahui bahawa saya akan dapat menyelami emosi saya apabila saya melepaskannya dan cuba memendamnya semula dengan perlahan.

Menambah keterujaan penonton, Lee Do-hyun turut mengulas mengenai wataknya sebagai Kang-ho dengan berkata,
Saya rasa terdapat kontra yang menawan antara imej dingin yang dibawa oleh pendakwa Kang-ho dan imej segar yang dipamerkan Kang-ho ketika zaman mudanya. Kisah seorang ibu dan anak lelaki, penduduk kampung Jowoori serta rakan-rakannya akan menarik dari awal hingga akhir tanpa rasa bosan sedikit pun.
Sementara itu, “The Good Bad Mother” akan mula ditayangkan pada 26 April, menerusi Netflix.
Jangan lupa tonton!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYTN

“Ada Masa Saya Menangis Sebab..” – Lee Dohyun Kongsi Kesukaran Sebagai Pelakon


Nampaknya banyak drama Korea yang sudah sampai ke penghujungnya dalam masa terdekat ini. Pada minggu lepas sahaja, tiga drama popular iaitu “When The Camellia Blooms”, “Extraordinary You” dan “Vagabond” telah melabuhkan tirainya. Peminat K-Drama kini semakin sedih kerana mati akal nak isi masa dengan tonton drama apa lagi selepas ini kerana drama “Tale Of Nokdu” juga sudah menayangkan episod terakhir kelmarin.

Bagi yang tak pernah dengar tentang kewujudan naskhah ini, ia mengisahkan tentang Jeon Nokdu (Jang Dongyoon) yang tinggal di sebuah pulau dengan ayah dan abangnya. Dia merupakan seorang yang sangat bijak dan mahir dalam menggunakan pedang. Sejak kecil, ayahnya menghalangnya daripada belajar dan pergi ke tanah besar. Namun begitu, pada suatu hari, ayah dan abangnya telah diserang oleh sekumpulan pembunuh upahan dan menyebabkan Nokdu mengejar salah seorang daripada mereka sehingga ke pekan. Ketika itu, dia telah terserempak dengan Dong Dongju (Kim Sohyun) yang sedang dalam percubaan memanah raja tetapi telah diselamatkan oleh lelaki itu. Sementara itu, pembunuh upahan yang dikejarnya melarikan diri ke dalam sebuah perkampungan balu wanita.
Sebenarnya pada awal tayangannya, rating “Tale Of Nokdu” duduk selesa di tangga pertama untuk slot tayangannya pada Isnin dan Selasa. Walaubagaimanapun, bahagia drama itu tidak panjang apabila drama “VIP” berjaya mencuri kedudukan pertama selepas memulakan tayangannya.

Menurut Nielsen Korea, episod terakhir “Tale Of Nokdu” berjaya merekodkan 6% dan 7.3% purata rating di peringkat kebangsaan. Catatan itu bagaimanapun kurang daripada rating yang direkodkan pada episod sebelumnya iaitu 6.3% dan 7.8%. Dengan itu, naskhah ini hanya mampu berdiri di tangga kedua pada akhirnya untuk slot tayangan Isnin-Selasa.

Namun begitu, “Tale Of Nokdu” tetap mendapat pujian daripada penonton kerana plotnya yang menarik serta lakonan setiap teraju utamanya yang mantap. Mesti ada yang dah rindu dengan pasangan Nokdu dan Dongju kan?
Sumber: Soompi

Drama Komedi-Romantik ‘Tale Of Nokdu’ Tamat Dengan Ending Bahagia!


Dah nak dekat penghujung tahu 2019 pun, pejam celik sahaja kan? Tahun ini juga merupakan tahun yang memberangsangkan bagi drama dan filem Korea. Dengar cerita, semakin ramai orang Malaysia pun dah semakin suka tengok drama keluaran negara ini? Mungkin sebab plot ceritanya yang unik dan tidak dibuat oleh drama keluaran negara sendiri.
Bagi meraikan pengakhiran tahun 2019, laman komuniti theqoo telah mengundi drama, pelakon lelaki dan pelakon wanita untuk tahun ini. Nah lihatlah senarainya!

Drama Kegemaran Tahun 2019
1: ‘When The Camellias Bloom’

2: ‘Extraordinary You’

3: ‘Hotel Del Luna’

Watak Lelaki Terbaik 2019
1: Haru (Extraordinary You)

2: Hwang Yong Sik (‘When The Camellia Blooms’)

3: Kim Hae Il (‘The Fiery Priest’)

Watak Wanita Terbaik 2019
1: Jang Man Wol (‘Hotel Del Luna’)

2: Dong Baek (‘When The Camellia Blooms’)

3: Eun Dan Oh (‘Extraordinary You’)

Banyak sebenarnya drama dan watak lakonan yang tercalon dalam undian ini. Mesti susah nak pilih mana naskhah yang paling melekat di hati anda kan? Ada tak drama kegemaran anda dalam ini?
Sumber: Allkpop

Penonton Pilih Drama Korea Dan Watak Kegemaran Bagi Tahun 2019!


Selepas umum berkahwin, Song Joong-ki dan isterinya Katy Louise Saunders telah membuat penampilan pertama di khayalak ramai.

ARTIKEL BERKAITAN
Bakal Tayang Di Netflix, Filem 'My Name Is Loh Kiwan' Umum Barisan Pelakon Penuh

Terbaru pada 16 Februari, Song Joong-ki dilihat berada di lapangan terbang Incheon, akan berlepas ke Hungary untuk penggambaran filemnya “My Name is Loh Kiwan”.
Tidak berseorangan, pelakon “Reborn Rich” itu turut ditemani isteri dan juga anjing peliharaan mereka, menarik perhatian orang ramai memandangkan ini adalah penampilan umum pertama mereka selepas kongsi telah berkahwin dan bakal timang cahaya mata pertama.

https://twitter.com/sjkwings1985/status/1626079099830648833?s=20
Menerusi video dan foto yang dikongsi, Song Joong-ki nampak prihatin dalam menjaga isterinya yang sedang mengandung kini, seperti meminta wartawan untuk menjaga jaraknya dengan kedua mereka.

Dalam pada itu, agensi mengumumkan bahawa pelakon lelaki tersebut akan menjalani penggambaran “My Name is Loh Kiwan” selama 2 bulan di Hungary.
Semoga sentiasa bahagia Song Joong-ki dan Katy!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERJoy News 24

Prihatin Jaga Isteri, Song Joongki Bawa Katy Ke Hungary Untuk Penggambaran Filem Baru


Tiket “Touching The Void” habis dijual! Power betul penangan Kim Seon-ho!

ARTIKEL BERKAITAN
Kian Sibuk, Kim Seonho Bakal Terajui Teater 'Touching The Void'

Ha mesti peminat-peminat Kim Seon-ho sudahpun menjangkakan hal macam ini kan? Sebelum ini, Kim Seon-ho merawat luka di hati peminat apabila dia dilihat menjalani pengambaran “Touching The Void” setelah sekian lama menghilang.
Terbaru, tiket tayangan “Touching The Void” dilaporkan telah habis dijual seminggu sebelum tarikh tayangannya. Dalam artikel sebelum ini, Kim Seon-ho dilihat agak sibuk dengan jadual penggambaran, latihan dan juga sesi fotografi di belakang tabir. Ianya jelas menunjukkan semangat Kim Seon-ho kini kembali berada di tahap kemuncak.

Bagi yang belum tahu, “Touching The Void” merupakan projek ketiga oleh ‘Teater Jeonjeon 9’ yang mana mengisahkan mengenai seorang pendaki yang terperangkap dalam aktiviti pergunungan dan taufan salju. Malah, turut dikhabarkan bahawa teater ini berpandukan daripada kisah sebenar. Menarik kan? Sekali Kim Seon-ho buat comeback, terus buat teater tau! Mengikut laporan, tayangan teater “Touching The Void” ini akan diadakan di Daehak-ro Art One Theatre dan penampilan pertama Kim Seon-ho dijadualkan pada 9 Julai ini.
Terbaik la Kim Seon-ho! Semoga terus maju, chaiyok!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Penangan Kim Seonho, Tiket Tayangan ‘Touching The Void’ Habis Terjual


Kepulangan yang disambut baik selepas 5 tahun merehatkan diri demi memberi fokus kepada keluarga, nyata membuktikan bahawa tuah sentiasa berada di sisi Kim Tae-hee. Membawa watak seorang ibu yang meninggal sebelum sempat melihat anaknya membesar dalam “Hi Bye, Mama!”, lakonan wanita itu telah menyentuh hati ramai penonton.
Penjiwaan wataknya yang ‘hidup’ sehingga semua boleh merasai kesengsaraannya yang hanya mampu melihat kehidupan anaknya dari mata seorang roh sahaja. Tetapi Cha Yu-ri diberi peluang untuk menjadi manusia kembali dengan syarat dapat duduk semula di tempat asalnya iaitu di sisi suami dan anaknya.

Pengalaman sebagai ibu memudahkan penjiwaan watak
Seperti yang semua ketahui, Kim Tae-hee berkahwin dengan penyanyi Rain pada tahun 2017 sebelum dikurniakan dua cahaya mata sepanjang perkahwinan merek itu. Disebabkan faham dengan perasaan sebagai seorang ibu, pelakon itu mengakui bahawa lebih mudah untuk dia mengemudi watak Cha Yu-ri yang teringin menjalankan tanggungjawabnya sebagai figura penting dalam hidup seorang anak.

Kebanyakan penonton yang mengikuti drama “Hi Bye, Mama!” daripada awal lagi terpaksa akur dengan air mata yang sentiasa tumpah tak kira babak. Walaupun sedar adalah mustahil untuk roh kembali menjadi manusia, tetapi semua sentiasa meletakkan harapan kepada peluang yang tipis supaya Yu-ri boleh kembali dan hidup bahagia bersama keluarganya.

Rain pun tak tengok sebab sedih sangat!
Tapi realiti merupakan sesuatu yang pahit kerana wanita itu membuat keputusan untuk kembali menjadi roh supaya orang lain boleh meneruskan hidup mereka seperti yang sepatutnya. Sikap tidak pentingkan diri Yu-ri ini membuatkan penonton menahan geram dan tangisan pada episod akhirnya.
Bahkan bukan sahaja penonton yang mengalami kesukaran untuk menepis rasa hiba itu, bahkan Kim Tae-hee sendiri berkongsi bahawa suaminya Rain turut merasakan kesedihan kisahnya dalam “Hi Bye, Mama!”.
Suami saya asyik cakap yang drama ini terlampau menyedihkan sehingga dia tidak mampu untuk menontonnya.
Kini, pelakon wanita itu bakal memberi fokus kepada kehidupan keluarga sebelum kembali berlakon suatu hari nanti apabila berjumpa dengan naskhah yang bersesuaian.
“Hi Bye, Mama!” bakal menjadi satu drama yang dekat di hati Kim Tae-hee dan juga penonton!

SUMBEROSEN

Kim Taehee Dedah Suaminya, Rain Tak Mampu Tonton ‘Hi Bye Mama!’ Sebab Terlampau Sedih!


Siapa sangka, bermula dari lokasi penggambaran, ramai pasangan K-Drama akhirnya berkahwin dalam kehidupan sebenar.

ARTIKEL BERKAITAN
Meski Jarang Pegang Watak Utama, 10 Pelakon Ini Mesti Peminat K-Drama Akan Kenal!

Seperti pasangan Hyunbin dan Son Ye-jin yang cinta mereka mula berputik menerusi drama “Crash Landing On You”, nampaknya ada ramai lagi selebriti Korea lain yang juga sudah bergelar suami isteri selepas sama-sama membintangi sebuah projek bersama.
Jom KimchiDaily kongsikan antara pasangan K-Drama yang sudah pun mengikat tali perkahwinan dalam kehidupan sebenar!

Yeon Junghoon & Han Gain

Pasangan ini bertemu menerusi drama “Yellow Handkerchief” pada tahun 2003 dan memutuskan untuk berkahwin pada 2005.

Lee Sangwoo & Kim Soyeon

Siapa yang tak kenal kan dengan pasangan Lee Sang-woo dan Kim So-yeon? Bagi yang belum tahu, mereka berdua pernah sama-sama membintangi “Happy Home” pada 2016 dengan watak sebagai suami isteri, dan mula bercinta selepas penggambaran drama itu tamat.
Ki Taeyoung & Eugene

Sama-sama membintangi “Creating Destiny” pada 2009, pasangan Ki Tae-young dan Eugene akhirnya berkahwin pada 2011.
Hyunbin & Son Yejin

Mula mengenali antara satu sama lain dalam filem “The Negotiation” pada 2018, Hyunbin dan Son Ye-jin sekali lagi bekerjasama dalam drama popular “Crash Landing on You”. Mengumumkan mengenai hubungan mereka kepada umum pada Disember 2020, pasangan ini akhirnya berkahwin pada 31 Mac 2022 dan sudah pun mempunyai seorang anak kini.
Ji Sung & Lee Boyoung

Ji Sung dan Lee Bo-young telah berkahwin pada 2013 dan mempunyai dua orang anak bersama kini. Untuk pengetahuan, kedua mereka mula bertemu dalam siri “Save Last Dance for Me” pada 2004 dan telah mengesahkan mengenai hubungan mereka kepada umum pada 2007.
In Gyo & So Yihyun

In Gyo dan So Yi-hyun pernah muncul dalam dua drama bersama iaitu “Aeja’s Older Sister, Minja” pada 2008 dan “Happy Ending” pada 2012. Akhirnya, mereka berdua memilih untuk hidup bersama sebagai suami isteri dengan berkahwin pada 2014.
Ryu Sooyoung & Park Hasun

Bermula dengan cinta lokasi menerusi drama “Two Weeks” pada 2013, Ryu Soo-young dan Park Ha-sun telah memutuskan untuk berkahwin pada 2017.
Semoga berkekalan semuanya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSeoul Economic Daily

Dari Set Drama Ke Jinjang Pelamin, 7 Pasangan Ini Sudah Berkahwin Dalam Kehidupan Sebenar


Selepas “The Glory”, Kim Hieora nampaknya semakin sibuk dalam dunia lakonan.

ARTIKEL BERKAITAN
Lebih Banyak Aksi Mendebarkan, 'The Uncanny Counter 2' Bakal Tayang Di Netflix

Bagi yang belum tahu, selain seorang pelakon, Kim Hieora juga telah membuka sebuah kafe di Daehak-ro pada 2020 yang lalu dan turut mengendalikannya sendiri.
Namun pada 7 Julai, pelakon wanita itu mengumumkan bahawa kafe miliknya itu akan ditutup tak lama lagi.

View this post on Instagram

A post shared by 알티프로젝트/혜화카페 (@rtproject318)

Tulisnya,
Pelanggan yang dikasihi. Malangnya, kafe itu akan ditutup pada 16 Julai ini. Terima kasih banyak atas kasih sayangmu selama ini. Sehingga tarikh tutup nanti, kami akan menyediakan perkara yang lebih baik untuk anda. Sila datang melawat kafe ini sehingga hari itu.
Sementara itu, Kim Hieora akan menemui penonton dalam drama “The Uncanny Counter 2” dengan wataknya sebagai seorang penjahat Gelli, akan mula ditayangkan pada 29 Julai nanti.

Semoga terus maju jaya!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

Selepas Kejayaan ‘The Glory’, Kim Hieora Umum Kafe Miliknya Akan Ditutup Julai Ini


Koo Hye-sun telah menandatangani kontrak eksklusif dengan agensi IOK Company!
Berita itu diumumkan oleh agensi itu pada 8 November, yang kemudiannya menyifatkan dia sebagai seorang pelakon yang berpotensi tinggi yang telah menonjolkan dirinya kepada umum dengan pelbagai sisi dalam setiap karyanya.

IOK Company berikrar bahawa mereka akan berkhidmat sebagai teman yang boleh dipercayai untuk pelakon itu sambil dia terus mengembangkan krafnya.
Kami ingin mengucapkan terima kasih kepada peminat atas cinta dan minat mereka terhadap Koo Hye-sun. Sebagai pelakon di bawah agensi ini, kami akan menjaganya supaya dia dapat berjumpa dengan orang ramai dengan cara yang lebih baik, dan kami akan memberi bantuan dan sokongan penuh. Kami meminta banyak minat dan jangkaan untuk aktiviti masa depan pelakon Koo Hye-sun.
Koo Hye-sun memulakan kerjaya pada tahun 2004 menerusi sitkom popular MBC “Nonstop 5”, kemudiannya menjadi bintang Hallyu teratas berkat peranannya dalam drama seperti “Hearts of Nineteen”, “Boys Over Flowers”, dan “Blood”.

Tak sabar nak tunggu drama baru Koo Hye-sun!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Koo Hyesun Masuk Agensi IOK Company Sertai Jeon Hyosung, Jo Insung & Ramai Lagi


Drama “One Day Destruction Came Through My Front Door” akhirnya telah mengesahkan barisan pelakon utamanya.
Drama ini merupakan kisah fantasi romantik mengenai seorang lelaki yang dikenali sebagai ‘pemusnah’ yang menyebabkan semua disentuhnya hilang dan seorang wanita yang sanggup membahayakan nyawanya untuk mengubah nasib.

Park Bo-young bakal melakonkan watak Tak Dong-kyung, seorang editor di syarikat penerbitan novel web. Dia menjalani kehidupan yang biasa sahaja sehinggalah berkait tanpa sengaja dengan nasib yang pelik sehingga membuatkan nyawa dan kehidupan cintanya menjadi bermasalah.
Seo In-guk pula akan membawa watak ‘pemusnah’ yang menandatangani kontrak bersama Tak Dong-kyung. Apabila watak yang tidak disangka terperangkap dalam nasib tragiknya, dia sanggup membahayakan cinta dan nyawanya bagi menyelamatkan wanita itu.

Dari atas (kiri): Park Bo-young, Seo In-guk; Dari bawah (kiri): Lee Soo-hyuk, Kang Tae-oh, Shin Do-kyun
Lee Soo-hyuk bertanggungjawab berlakon sebagai Cha Joo-ik, rakan sekerja Tak Dong-kyung di syarikat penerbitan tersebut. Dia digamabrkan sebagai ‘pakar’ ciuman pertama dan memberi inspirasi kepada penulis novel web di syarikat itu dengan kisah romantik dek kata-kata manis dan tingkah laku yang menyentuh perasaan.
Selain itu, Kang Tae-oh menggalas watak Lee Hyun-kyu, seorang lelaki yang mempunyai banyak kekesalan mengenai cinta pertamanya. Dia merupakan rakan serumah Cha Joo-ik dan memiliki sebuah kafe. Semasa kecil, dia melarikan diri daripada cinta pertama dan kini melalui masa yang sukar sebagai dewasa supaya dapat bertemu kembali dengan cinta pertamanya itu.

Watak Na Ji-na pula akan dilakonkan oleh Shin Do-kyun, seorang penulis novel web yang terperangkap dalam cinta tiga segi di antara Cha Joo-ik dan Lee Hyun-kyu.
Seronok betul nak lihat gandingan di antara Park Bo-young dan Seo In-guk!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNews 1

Drama Fantasi Romantik ‘One Day Destruction Came Through My Front Door’ Dedah Barisan Teraju Utama


Sesiapa pun pasti amat mengenali pelakon yang sedang menyinar, Wi Ha-joon yang sebelum ini meraih perhatian melalui “Squid Game” dan “Bad And Crazy”.
Terbaru, Wi Ha-joon tampil dalam sesi fotografi bersama satu majalah fesyen, “Dazed” untuk edisi Mei ini.

Wi Ha-joon dipilih sebagai salah seorang daripada 25 lelaki paling seksi tahun ini oleh majalah “People” selepas siri “Squid Game” terkenal di seluruh dunia tahun lepas. Apabila ditanya mengenai definisi ‘seksi’, dia menjawab
Tidak kira jantina, sesiapa pun akan kelihatan lebih cantik apabila mereka semakin menua dan masih mempunyai semangat yang sama apabila mereka bekerja keras. Bukankah itu seksi?

Kunci disebalik kegigihan Wi Ha-joon tidak lain tidak bukan adalah bersenam.
Saya mula berkhidmat dalam tentera ketika berusia 22 tahun. Ketika itu, saya cukup kurus sehingga berat saya tidak sampai 60kg. Saya sudah 32 tahun pada tahun ini, jadi sudah 10 tahun saya mengamalkan senaman.
Dalam temu bual sebelum ini, Wi Ha-joon mengatakan bahawa dia menyedari hakikat bahawa populariti akan datang dan pergi seperti air surut. Wi Ha-joon turut mengatakan bahawa dia tidak terlalu goyah dengan mana-mana trend walaupun mendapat perhatian menerusi karya seperti “Squid Game”. Baginya, lakonan menjadi sesuatu yang lebih mendalam dan akan berubah-ubah.

Sejujurnya, saya juga mendapat keyakinan. Tetapi tanggungjawab juga bertambah. Kedua-duanya wujud bersama dengan kuat.
Wi Ha-joon semestinya seorang pelakon yang sangat bersungguh dalam setiap perkara yang dia lakukan bukan sahaja lakonan tetapi juga perkara peribadi. Semoga Wi Ha-joon akan terus bersinar dalam industri!
Korang amalkan bersenam tak? Jom kita amalkan hidup sihat seperti Wi Ha-joon!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Wi Hajoon Kongsi Tak Pernah Tinggal Senaman Selama 10 Tahun


Nampaknya ada drama healing barulah!

ARTIKEL BERKAITAN
Debut Filem Pertama, Yoo Seonho Sertai Yoo Insoo & Kang Mina Dalam 'Well Done!'

Menurut pegawai media, pelakon yang terkenal dengan drama “Hotel Del Luna” iaitu Kang Mi-na, bakal sertai drama baru berjudul “Welcome To Samdalri” sebagai adik bongsu kepada Shin Hye-sun.
Tidak lama kemudian, agensi pelakon itu memberi respon,

Memang benar bahawa dia telah menerima tawaran untuk berlakon dalam drama ‘Welcome To Samdalri’.
Untuk maklumat korang, “Welcome To Samdalri” merupakan drama penyembuhan yang mengisahkan tentang seorang hero pada pandangan orang lain tetapi pada suatu hari, dia telah kehilangan segala-galanya dan dia kembali tenang demi meneruskan kehidupannya seperti biasa.
Sedikit info, Shin Hye-sun dan Ji Chang-wook turut dilamar untuk membintangi drama yang sama sebagai watak utama.

Jika Kang Mi-na menerima tawaran tersebut, dia akan memainkan watak sebagai Hae-dal iaitu anak bongsu daripada tiga adik-beradiknya. Dia membesar dengan kasih sayang kakak keduanya, Sam-dal dan kakak pertamanya, Jin-dal. Watak Hae-dal ini juga merupakan seorang anak yang sangat cerdas dan ceria walaupun dilanda masalah pada usia muda.
Kalau korang nak tahu, “Welcome To Samdalri” ini ditulis dari penulis drama “Hi Bye, Mama!” dan juga pengarah dari “When the Camellia Blooms”.
Macam ada aura sedih je…
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

Kang Mina Dilamar Sertai Shin Hyesun Dalam Drama ‘Welcome To Samdalri’


Sudah hampir sebulan seorang artis terkenal di Korea iaitu Sulli telah pun pergi meninggalkan dunia ini. Siapa sangka artis yang sentiasa ceria dan nampak seperti tidak kisahkan tohmahan orang ramai ini sebenarnya terseksa jiwanya. Walaupun gadis berusia 25 tahun itu pernah mengakui bahawa dia mempunyai masalah serangan panik dan kebimbangan yang serius, dia kelihatan semakin ceria bermula pada awal tahun ini. Tapi langit tak sentiasanya cerah, dia nekad mengambil nyawanya sendiri di kediamannya.
Kalau anda nak tahu, antara rakan baiknya ialah penyanyi dan juga pelakon terkenal iaitu IU. Hubungan akrab mereka ini sememangnya diketahui umum dan langsung tidak disorokkan oleh mereka. Bahkan IU turut mengakui bahawa salah satu lagu ciptaannya iaitu ‘Peach’ adalah berkisarkan tentang Sulli.

Semasa urusan pengebumian rakan baiknya itu, IU dikhabarkan telah berada di kawasan pengebumian tersebut sejak daripada mula sehingga akhirnya. Dia juga turut melibatkan diri dalam segala urusan pengebumian bagi memastikan persemadian Sulli berjalan dengan lancar.

Terbaru, IU yang baru sahaja mengeluarkan album baru bertajuk “Love Poem” telah pun mengadakan konsert jelajah sekitar Korea bermula di Gwangju pada 3 November lepas. Berbaloi sungguh peminat yang menghadiri konsert tersebut kerana penyanyi itu mendendangkan hampir kesemua lagu miliknya sepanjang lebih kurang 3 jam.

Walaupun kesemua lagunya adalah sangat best dan menghiburkan tapi para peminat yang menghadiri konsert itu perasan bahawa IU telah mengubah lirik kepada salah satu lagu popularnya iaitu “Red Queen”. Menurut IU suatu ketika dahulu, lagu itu diinspirasikan oleh potret diri Sulli. Dia memberikan penghormatan kepada mendiang rakan baiknya itu dengan mengubah sedikit bait lirik pada bahagian rap lagu tersebut.

Lirik lagu itu seakan-akan ‘menghantar’ Sulli ke dunia lain yang lebih baik daripada sekarang dan dia turut meminta agar tidak mengejutkan ratu tersebut daripada tidurnya.
Sumber: KStarLive, Twitter

IU Ubah Lirik ‘Red Queen’ Semasa Konsert Untuk Beri Penghormatan Kepada Rakan Baiknya, Sulli


Drama Korea memang sangat versatil sebab mampu hasilkan pelbagai naskhah yang berlainan tema. Sebab itulah, ramai yang sukakan K-Drama sebab mereka boleh pilih genre mana yang dekat di hati masing-masing. Tak kisahlah aksi ke, misteri ke, melodrama ke, semuanya ada!
Meskipun genre sesuatu drama itu penting tetapi pelakon yang menerajui naskhah itu juga penting bagi memastikan plot ceritanya hidup dan diterima penonton. Park Minyoung merupakan antara pelakon wanita yang dikenali dengan mutu lakonan yang baik. Apa sahaja drama yang dikemudinya pasti akan mendapat rating yang tinggi lantas membuktikan kepopularitian pelakon cantik itu.

Terbaru, Park Minyoung telah menerima tawaran berlakon dalam sebuah drama romantik bertajuk “I’ll Find You When The Weather Is Nice”. Daripada tajuknya sahaja, kita dah dapat agak bahawa jalan ceritanya ialah romantik dan perlahan.

Sinopsis “I’ll Find You When The Weather Is Nice”
Sebuah cerita mengenai kemaafan, penyembuhan dan cinta yang mengambil tempat di sebuah kedai buku kecil di sebuah kampung. Hyewon (Park Minyoung) adalah seorang wanita biasa yang berpersonaliti baik. Dia telah dilatih untuk bermain alat muzik cello sejak kecil lagi tetapi dalam jangka masa tersebut, wanita itu telah disakiti oleh orang lain. Hyewon mula bencikan kehidupannya di bandar Seoul dan membuat keputusan untuk pulang ke kampung halamannya, Kampung Bookhyun.
Di situ, dia mula mengenali seorang pemuda bernama Eunseop (Seo Kangjoon) yang memiliki sebuah kedai buku bernama ‘Selamat Malam’. Kehidupan seharian lelaki kacak itu adalah sangat ringkas di mana dia bangun pagi, minum kopi, membaca buku dan menulis di blognya. Tetapi kehidupan biasanya mula berubah apabila dia berjumpa dengan Hyewon.

Rating sederhana
Meskipun dimainkan oleh pelakon popular Seo Kangjoon dan Park Minyoung tetapi rating yang direkodkan semasa dua episod awalnya adalah agak rendah berbanding dengan drama sebelum itu iaitu “Diary Of A Prosecutor”. Episod pertama mencatatkan purata 1.93% manakala terdapat sedikit penurunan pada episod keduanya iaitu 1.56% sahaja.
Ramai yang menebak bahawa ratingnya sedikit rendah kerana mereka berlawan dengan drama popular “Romantic Doctor 2” yang ditayangkan dalam slot yang sama di saluran lain. Tambahan pula, drama perubatan itu menayangkan dua episod terakhirnya, jadi sudah pasti ramai yang lebih ingin tahu tentang pengakhiran kepada nasib kakitangan di Hospital Doldam.

Penonton puji ketenangan “I’ll Find You When The Weather Is Nice”
Rating tak tinggi pun tetapi para penonton yang menonton tayangan awal drama romantik ini sukakan suasananya yang perlahan dan menyembuhkan. Sepertinya naskhah ini membantu mereka untuk relaks selepas hari yang memenatkan di tempat kerja atau universiti.
Drama ini sedikit menyembuhkan. Sesiapa yang sukakan buku pasti hatinya akan bergetar apabila melihat drama ini.

Walaupun saya tak sukakan buku tapi suka sangat sebab ia tenang. Drama ini sangat menyeronokkan.

Bukunya sangat seronok, drama ini pun menghiburkan. Drama ini sangat menyembuhkan.
Walaupun drama ini tenang tetapi ada juga babak yang kelakar.

Sangat suka, drama yang perlahan seperti filem Jepun… macam ‘Little Forest’? Apa-apa pun, sangat menghiburkan.
Sesiapa yang sukakan lakonan Park Minyoung dan Seo Kangjoon atau pun sesiapa yang mahukan drama yang menenangkan, pastikan ada tonton “I’ll Find You When The Weather Is Nice” di saluran JTBC pada setiap Isnin dan Selasa.
Sumber: Seoul Kyungje

Rating Episod Awal ‘I’ll Find You When The Weather Is Nice’ Rendah, Penonton Puji Ketenangan Drama Ini


Dengan hanya satu sahaja lagi episod yang tinggal, “The World Of The Married” terus mengganas dan membuatkan penonton tak senang duduk untuk menyaksikan kesudahannya.
Pecah rekod peribadi
Betapa hebatnya drama ini sehingga episod ke-15 yang ditayangkan kelmarin (15 Mei) berjaya memecahkan catatan peribadi dan menenggelamkan rekod sebelum ini. Sekaligus mencatat rating tertinggi dalam sejarah saluran kabel Korea.

Menurut Nielsen Korea, episod terbaru “The World Of The Married” ini mencatatkan purata rating sebanyak 24.44% dan menolak jatuh rekod sebelum ini iaitu 24.33%. Hebat!

Selepas ribut yang melanda, penonton semuanya sedang gigit jari menantikan kesudahan kepada hidup Ji Sun-woo yang berbelit-belit. Baru nak bahagia dengan anaknya, tiba-tiba Tae-oh buat hal dan membawa Jun-young pergi. Saksikan kesudahannya malam ini!
Rating kian menurun
Pun begitu, berita menyedihkan bagi drama “The King: Eternal Monarch”. Selepas mencatatkan rekod terendah pada episod lepas iaitu 6.1%, kini rating naskhah fantasi itu terus merosot apabila hanya mampu merekodkan 5.8% dan 6.3% semasa tayangan pada 15 Mei kelmarin.

Agak mengecewakan kerana ini membuktikan bahawa kebanyakan penonton kian hilang minat mereka terhadap drama lakonan Lee Min-ho dan Kim Go-eun. Pun begitu, ia mungkin terjadi kerana persaingan yang sengit dengan “The World Of The Married” yang bertindih sedikit dengan tayangannya.
Nampaknya penonton lebih tertarik dengan “The World Of The Married daripada “The King: Eternal Monarch”, kan?

Rating ‘The World Of The Married’ Pecah Rekod Peribadi, Rating ‘The King: Eternal Monarch’ Raih Rekod Terendah


Rasanya ramai mengetahui bahawa gambar peribadi Jennie BLACKPINK berterusan disebarkan tanpa kawalan sejak beberapa minggu ini,

ARTIKEL BERKAITAN
Cipta Sejarah Buat Idola Wanita, BLACKPINK Raih 2 Juta Jualan Album Dalam Seminggu

Bahkan ianya melibatkan kehidupan peribadi wanita itu bersama kekasih (kononnya V BTS) lantas ia menimbulkan khabar angin tidak berasa yang menjejaskan kehidupan seharian Jennie dan semua di sekelilingnya.
Meskipun dianggap serius, kedua-dua agensi yang terlibat iaitu YG Entertainment dan Big Hit Music dilihat lebih senang mendiamkan diri.

Terbaru, persatuan peminat terbesar jennie seperti Jennie DC Gallery, CHINA JENNIE BAR dan lain-lain telah membina ‘Jennie Global Fan Union’ dan mengeluarkan kenyataan meminta YG Entertainment memberikan respon rasmi mengenai hal ini,

Sejak beberapa minggu ini, kami sering berkomunikasi betapa seriusnya ini kepada YG Entertainment dan wakil berkaitan tentang perlindungan peribadi buat Jennie, namun permintaan peminat menemui kegagalan.
Tambah mereka,
Tak pasti apa niat individu tersebut, namun foto mula tersebar dan ramai yang mengambilnya secara buruk. Ini ialah pelanggaran privasi dan isu fitnah yang perlu diberikan respon secara undang-undang oleh YG Entertainment.

Ulas lagi,
Kerana kami tahu mengenai isu ini yang sensitif, agak sukar untuk menjangkakan tindakan pantas dan keputusan serta-merta. Pun begitu, pilihan YG Entertainment untuk kekal diam agak sukar untuk difahami. Kami hanya mahukan mereka untuk memberikan respon rasmi untuk menjelaskan posisi syarikat untuk melindungi artis mereka. Kami meminta notis tindakan undang-undang rasmi buat sesiapa yang menggunakan isu ini untuk menyebabkan kerosakan buat Jennie, menyebarkan berita palsu dan fitnah.
Akhir kata,
Adalah tugas lahiriah syarikat untuk melindungi artis. Kami berharap agar anda menerima permintaan peminat kali ini.
Dalam pada itu, BLACKPINK baru sahaja meriliskan album penuh kedua mereka iaitu ‘BORN PINK’.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERE Daily

Foto Peribadi Terus Tersebar, Peminat Minta YG Entertainment Lindungi Jennie BP


Ha, harini ke Nam Joo-hyuk masuk latihan kententeraan?

ARTIKEL BERKAITAN
Agensi Umum Kemasukan Nam Joohyuk Ke Latihan Tentera Pada 20 Mac Nanti

Terkini, Nam Joo-hyuk diumumkan akan melakukan pendaftaran di pusat latihan tentera pada 20 Mac hari ini.
Tambahan, majlis kemasukannya adalah tertutup serta tidak ada tempat yang berasingan buat pelakon itu untuk membuat sidang akhbar.

Untuk pengetahuan, selepas Nam Joo-hyuk memasuki pusat latihan kententeraan, dia akan menjalani latihan asas kententeraan selama lima minggu. Kemudian, dia merancang untuk berkhidmat sebagai ahli pasukan SWAT iaitu pasukan polis tentera.

Sementara itu, Nam Joo-hyuk telah selesai menjalani penggambaran siri asal Disney+ iaitu “Vigilante” dan dijangka akan ditayangkan semasa pelakon itu sedang melakukan latihan ketenteraan.
Semoga maju jaya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERJTBC

Selamat Berkhidmat! Nam Joohyuk Akan Sertai Latihan Tentera Hari Ini


aespa sekali lagi mencapai kejayaan baharu di YouTube dengan lagu hit mereka “Next Level”!

ARTIKEL BERKAITAN
'Black Mamba' Jadi MV Pertama aespa Capai 200 Juta Tontonan Di YouTube

Pada 28 Januari, muzik video untuk lagu hit 2021 aespa “Next Level”, telah berjaya melepasi 200 juta tontonan di YouTube. Muzik video itu dikeluarkan pada 17 Mei 2021, bermakna ia mengambil masa kira-kira lapan bulan dan 10 hari untuk mencapai kejayaan itu.
Untuk pengetahuan, ini adalah muzik video kedua aespa yang mencapai tahap ini selepas “Black Mamba”. Memandangkan “Black Mamba” dikeluarkan lebih awal, iaitu pada November 2020, “Next Level” kini juga merupakan video muzik terpantas aespa yang melepasi 200 juta tontonan di YouTube.

Tahniah aespa! Tarian lagu ni memang buat terikut-ikut kan.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

‘Next Level’ Jadi Muzik Video Ke-2 aespa Capai 200 Juta Tontonan Di YouTube


Ada tak yang tengah seronok layan drama “Reborn Rich” sekarang?

ARTIKEL BERKAITAN
Pengarah Kongsi Song Joongki & Shin Hyunbin Akan Ada Babak 'Panas' Dalam 'Reborn Rich'

Bagi yang belum tahu, “Reborn Rich” membawa kisah seorang setiausaha kepada keluarga kaya, yang dilahirkan semula sebagai anak lelaki bongsu dalam keluarga tersebut. Ianya diterajui pelakon hebat seperti Song Joong-ki, Shin Hyun-been, Lee Sung-min dan ramai lagi.
Meski berjaya raih rating 10% hanya dalam 3 episod, drama tersebut telah dikritik dek beberapa kontroversi.

Pertama, “Reborn Rich” telah menerima kecaman netizen antarabangsa selepas ramai yang percaya representasi negara Istanbul adalah tidak tepat.
https://twitter.com/bordeauxxx_/status/1593733064529698817?s=20&t=T9ZAyUP6yIF2vTpaOF6SlQ

Khususnya dalam satu video TikTok yang dikongsi, peminat percaya bahawa drama berkenaan menggambarkan Istabul sebagai negara yang tidak maju dan tidak selamat. Seorang peminat menjelaskan bahawa adegan di mana watak Song Joong-ki dipukul oleh kanak-kanak dan diejek, memberikan stereotaip yang tidak realistik. Menurutnya,
Orang Turki adalah salah satu daripada orang yang paling suka bergaul dan mesra yang pernah anda temui. Jika mereka melihat seseorang pengsan, mereka pasti akan membantu.
Bukan itu sahaja, ada juga yang menegaskan bahawa drama itu menggambarkan Turki sebagai negara Arab, tetapi ia sebenarnya adalah sebahagian dari Eurasia.

Kedua, ada sesetengah penonton “Reborn Rich” turut meluahkan rasa tidak selesa dengan filter berlebihan yang diletakkan pada muka Song Joong-ki, ketika dia membawa wataknya dalam umur 20-an. Namun, ada penonton lain yang mempertahankan Song Joong-ki dengan berkata,
Saya melihatnya sebagai filter yang biasanya digunakan untuk babak imbas kembali.
Hmm..apa pula pendapat korang?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTikTok

Meski Raih Rating Tinggi, ‘Reborn Rich’ Dikritik Sebab Dua Kontroversi Ini


Sudah pun tamat beebrapa hari lalu, namun nampaknya “Snowdrop” kekal popular dalam kalangan peminat K-Drama sehingga kini.

ARTIKEL BERKAITAN
Ending Dijangka, Episod Akhir 'Snowdrop' Catat Rating Biasa

Bukan sahaja No 1 di Disney+ Korea, namun ianya juga menduduki tangga pertama di negara lain seperti Hong Kong, Singapura, Jepun dan Taiwan setakat 2 Februari lalu.

Untuk pengetahuan, “Snowdrop” berlatar belakangkan Seoul pada tahun 1987 dan membawa kisah Im Soo-ho (Jung Hae-in), seorang pelajar di universiti berprestij yang tiba-tiba berlari masuk ke asrama wanita pada satu hari dalam keadaan berlumuran darah. Eun Young-cho (Ji-soo), seorang pelajar yang ceria dan baik hati kemudiannya telah menyembunyikan lelaki itu dan merawat lukanya walaupun dalam keadaan bahaya.
Korang dah ‘move on’ belum?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘Snowdrop’ Kekal No 1 Dalam Ranking Populariti Disney+ Beberapa Negara


Bukan mudah untuk kumpulan idola wanita di Korea untuk mencapai kepopularitian di seluruh dunia, tapi nyata tuah berpihak bagi BLACKPINK.

ARTIKEL BERKAITAN
Persembahan BLACKPINK Dikritik Tak Setaraf Artis Lain Di Coachella, Peminat Tampil 'Back Up'

Selepas menjadi kumpulan K-Pop wanita pertama membuat persembahan di pentas itu pada 2019, BLACKPINK sekali lagi diberikan tanggungjawab yang lebih besar apabila diangkat sebagai ‘headliner’ untuk Coachella 2023 yang berlangsung beberapa hari lalu.
Membuat persembahan selama 1 jam setengah, kumpulan itu mempersembahkan pelbagai lagu seperti “Pink Venom”, “Whistle”, “Playing With Fire”, “Shut Down”, “Boombayah” dan banyak lagi.

View this post on Instagram

A post shared by J (@jennierubyjane)

Terbaru, Jennie telah memuat naik satu entri khas di Instagram bagi meraikan kejayaan mereka. Malah lebih menyentuh perasaan apabila dia dan Lisa dilihat mengelap air mata selepas persembahan itu,

Minggu pertama PinkChella. Saya tak dapat nak ceritakan bagaimana istimewanya pengalaman ini. Saya masih terasa seperti berada di malam itu dan saya sangat menghargai momen ini. Terima kasih semua.
Jisoo juga sempat meninggalkan komen pada entri itu,
Saya sayangkan awak, Jendeuki.

Dalam entri yang sama, para BLINKs (nama peminat BLACKPINK) dilhat meninggalkan komen positif buat Jennie dan ahli lain,
Jangan menangis! Awak buat persembahan terbaik dan kami berbangga.

Persembahan awak adalah yang terbaik pada minggu lalu.

Satu dunia sukakan anda.

Jangan peduli komen negatif.
Bangga dengan BLACKPINK!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

“Jangan Kisah Komen Negatif” – Jennie & Lisa BLACKPINK Menangis Selepas Persembahan Coachella


Ketua pegawai eksekutif Disney+ Korea, Kim So-yeon mohon maaf atas kontroversi yang melanda baru-baru ini. Eh apa jadi…

ARTIKEL BERKAITAN
"Saya Mulanya Tak Mahu Baca..." - Jung Haein Kongsi Mengenai Siri Disney+ 'Connect'

Ketua pegawai eksekutif, Kim So-yeon baru-baru ini tampil membuat permohonan maaf diatas respons pasif mereka terhadap satu kontorversi yang melibatkan drama “Snowdrop”.
Awal tahun ini, “Snowdrop” terlibat dalam satu kontroversi di mana ramai dalam netizen mengatakan bahawa drama tersebut tidak menghormati sejarah di Korea. Drama itu turut dilihat sebagai ‘romanticizing’ penyeksaan dan pembunuhan penunjuk perasaan.

Justeri itu, Kim So-yeon menghadiri satu perbincangan audit negeri bersama Kementerian Kebudayaan, Sukan dan Pelancongan yang diadakan di Perhimpunan Kebangsaan pad 5 Oktober lalu.Sewaktu perbincangan audit tersebut berlangsung, wakil parti, Demokrat Kim Yun-deok bertanya,
Bagaimana tindak balas Disney+ apabila penonton mengkritik “Snowdrop”?
Lalu, Kim So-yeon menjawab,

Saya sedar sepenuhnya bahawa terdapat salah faham dan terdapat pelbagai pendapat oleh banyak pihak. Melalui drama itu, kami memahami impak Disney+ sebagai satu platform dan impaknya terhadap penonton. Kami akan melakukan semuanya dengan lebih baik dan lebih teliti. Kami mohon maaf atas kontroversi lalu.
Lalu, Kim Yun-deok berkata,
Tolong fikirkan tentang nilai dan etika Disney+. Anda seorang CEO dan anda juga seorang warga Korea. Kami ingin anda berusaha lebih dan sedaya upaya untuk menjaga nama baik Disney+ selaris dengan budaya negara kita.
Melihat kepada isu itu, rata-rata dalam kalangan netizen juga turut meninggalkan pandangan mereka,
“Kenapa dia baru memohon maaf sekarang?”

“Dah terlambat lah..”

“Dia baru meminta maaf sekarang?”

“Dah strim dan tayang, baru nak minta maaf?”
Sabar ya semua…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEREdaily

Selepas Setahun, CEO Disney+ Korea Kim Soyeon Mohon Maaf Isu Putar Belit Sejarah ‘Snowdrop’


Makin lama makin mengganas Netflix dalam menghasilkan kandungan Korea berkualiti! Terbaru laman penstriman tersebut mengesahkan bakal merilis sebuah siri asal baru bertajuk “D.P” dan akan diterajui oleh nama-nama hebat!
“D.P.” atau pun “Desert Pursuit” diadaptasi daripada webtoon popular, mengenai prebet Ahn Jun-ho yang sedang melaksanakan panggilan wajib latihan khidmat ketenteraan seperti rakan sebayanya yang lain namun tiba-tiba dipanggil untuk menyertai skuad istimewa yang ditugaskan untuk mengejar tentera yang lari meninggalkan kem ketenteraan.

Webtoon ‘D.P’
Jung Hae-in disahkan akan membawa watak Ahn Jun-ho, seorang prebet yang pendiam dan tenang dan sukar untuk menyesuaikan diri dalam suasana baru. Dia menyertai skuad D.P dek kemahiran pemerhatian dan kesabaran yang berjaya menarik perhatian pegawai yang bertugas.
Goo Kyo-hwan yang baru-baru ini muncul sebagai watak antagonis dalam “Peninsula” bakal melakonkan watak Han Ho-yeol iaitu ketua kepada skuad D.P. Meskipun kelihatan seperti buaya darat yang tiada cita-cita tetapi dia yang menjadi tonggak membantu Ahn Jun-ho menyesuaikan diri dengan kehidupan baru itu walaupun kadang-kadang dia sedikit menyampah dengan tentera baru itu.

Kim Sung-kyun pula akan berlakon sebagai Park Bum-goo, seorang pegawai yang bertugas memantau skuad D.P. Disebabkan tekanan teruk dan keletihan melampau, dia selalu memarahi dan memaki Ahn Jun-ho dan Han Ho-yeol tetapi dia kekal menjaga skuadnya itu menggunakan pengalamannya sebagai seorang veteran dalam bidang itu.
Dari kiri: Jung Hae-in, Goo Kyo-hwan, Kim Sung-kyun, Im Ji-seob
Untuk watak Im Ji-seob iaitu pegawai eksekutif dalam polis ketenteraan dan merupakan lepasan Akademi Ketenteraan Korea akan dilakonkan oleh pelakon Son Suk-goo. Lelaki ini hanya pentingkan keputusan yang memuaskan dan menganggap skuad D.P sebagai sesuatu yang menyusahkan.

Mendengarkan sinopsis memukau dan barisan pelakon yang hebat ini, sudah ramai yang tak sabar mahu menonton “D.P” secepat mungkin. Lepas “Prison Playbook”, nampak gayanya Jung Hae-in kembali berlakon sebagai seorang tentera, bestnya!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERhttps://entertain.naver.com/now/read?oid=382&aid=0000851832

Kisah Skuad Khas Ketenteraan Kejar Tentera Lari Kem, Jung Haein Sah Terajui Siri Asal Netflix ‘D.P.’


Ahn Eun-jin bercakap tentang wataknya dalam drama JTBC akan datang “The One and Only”!
“The One and Only” ialah drama percintaan yang penuh emosi tentang tiga wanita yang sakit tenat yang bertemu di hospis. Mereka memutuskan bahawa sebelum mereka mati, mereka mahu mengalahkan seorang lelaki jahat sebelum mereka pergi, tetapi dalam percubaan mereka untuk menjatuhkan hanya satu orang, mereka akhirnya bertemu dengan orang yang paling berharga dalam hidup mereka.

Ahn Eun-jin membintangi drama itu sebagai Pyo In-sook, seorang wanita yang degil dan tidak sensitif, yang disahkan menghidap penyakit yang boleh mematikan. Berkongsi pendapatnya tentang perkara yang dia suka tentang drama itu, pelakon itu berkata,
Apabila saya mula-mula membaca skrip, saya ingat saya benar-benar terperangkap dalam membacanya kerana jalan cerita yang pantas.
Ahn Eun-jin juga menggambarkan wataknya, berkata,

Pyo In-sook adalah seseorang yang tidak tersentuh dengan emosinya sendiri, dan dia tidak belajar bagaimana untuk menjalin hubungan dengan orang lain.
Namun, ironisnya Pyo In-sook belajar banyak melalui proses menuju kematiannya sendiri. Nasib malangnya mula menjadi kurang malang apabila dia menemui cinta, persahabatan, keselesaan dan banyak lagi sepanjang perjalanan. Menggunakan frasa ‘menuju cahaya’ untuk menggambarkan kematian, aktres itu menyatakan bahawa nasib wataknya menghadapi kematian bukan sahaja harus ditafsirkan sebagai realiti yang menyedihkan, kerana ia adalah sesuatu yang dilalui oleh semua orang. Memetik baris tertentu daripada skrip, dia berkongsi,
Satu-satunya perbezaan ialah sama ada anda tahu bila anda akan mati atau tidak.
Menggambarkan persahabatan yang dibina Pyo In-sook dengan Kang Se-yeon (lakonan Kang Ye-won) dan Sung Mi-do (lakonan Joy RED VELVET), dia berkata,

Adegan menjadi lebih kaya dan berwarna apabila kami bertiga bersama. Kami benar-benar berseronok semasa penggambaran, dan suasananya sangat selesa. Kadang-kadang, saya lebih suka Mi-do dan Se-yeon daripada watak Min Woo-chun.
Akhirnya, Ahn Eun-jin berkata kepada penonton,
Saya berharap perjalanan dan pengalaman Pyo In-sook yang menggembirakan apabila dia mendapati sesuatu yang benar-benar berharga, boleh menjadi masa yang memberikan anda keselesaan dan kedamaian.
Jangan lupa tonton “The One and Only” pada 20 Disember ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Ahn Eunjin Ulas Tentang Drama ‘The One And Only’, Berlakon Dengan Joy RV & Banyak Lagi


Bukan sahaja hebat dalam lakonan malahan, pelakon Han So-hee, Go Youn-jung dan Roh Yoon-seo juga berbakat dalam bidang seni.

ARTIKEL BERKAITAN
Kisah Penjelmaan Semula, Go Younjung Dilamar Sertai Seo Inguk Dalam 'Death's Game'

Untuk pengetahuan, ketiga-tiga pelakon yang sedang meningkat naik itu, merupakan pelajar jurusan seni ketika sedang belajar dahulu.
Khususnya, Han So-hee mengambil jurusan seni di Ulsan High School of Arts. Manakala Go Youn-jung di Seoul Art High School dan Seoul Women’s University.

Kemudian, Roh Yoon-seo mula meluaskan minatnya dalam bidang seni di Sunhwa Arts School dan mengambil jurusan seni lukis barat di Kolej Seni dan Reka Bentuk, Ewha Womans University.

Walaupun dalam jadual sibuk kini, mereka masih aktif berkongsi pada peminat hasil lukisan mereka di laman Instagram, memaparkan kreativiti yang amat dikagumi.
Tambahan, Roh Yoon-seo juga mempunyai akaun Instagram khas, di mana pelakon itu menyiarkan hasil lukisannya di situ.
Cantiknya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWiki Tree

Berbakat Dalam Lakonan, Han Sohee, Go Younjung & Roh Yoonseo Juga Ada Persamaan ‘Ini’


Sibuk ya Lee Jung-jae sekarang…

ARTIKEL BERKAITAN
Lee Jungjae, Jung Woosung & Son Sukku Ungguli Carta Reputasi Jenama Pelakon Filem

Sebelum ini, telah disahkan pada September lalu bahawa Lee Jung-jae bakal menjadi antara teraju utama bagi siri Disney Plus “Star Wars”, “The Acolyte”.
Penglibatan Lee Jung-jae untuk siri “Star Wars” terus mendapat perhatian setelah menerajui siri Netflix “Squid Game”. Menerusi kejayaan siri itu juga, Lee Jung-jae kian menempah nama dalam industri Hollywood.

Production has begun on “The Acolyte,” an upcoming Original Star Wars series from Lucasfilm coming to @DisneyPlus. pic.twitter.com/g6apnGXSmr
— Star Wars | Andor & Tales of the Jedi On Disney+ (@starwars) November 7, 2022

Baru-baru ini juga, kecoh di laman media sosial apabila, gambar Lee Jung-jae di set penggambaran “Star Wars” kian tersebar. Justeru itu, peminat mula menunjukkan keterujaan mereka untuk penampilan Lee Jung-jae dalam siri “Star Wars”.

Wuu tak sabar nak tengok!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Peminat Teruja, Lee Jungjae Dilihat Di Set Penggambaran Siri ‘Star Wars: The Acolyte’


Pastinya semua dah mula mempunyai banyak persoalan selepas menyaksikan episod pertama “The Penthouse 3” kan?
Baru-baru ini, penulis Kim Sun-ok yang bertanggungjawab menggarap drama popular ini telah duduk dan memberikan penjelasan mengenainya.

Menurutnya, musim pertama “The Penthouse” ialah mengenai ‘kemahuan manusia yang tiada penghujungnya’ dan musim kedua pula ialah ‘pembalasan dosa’.
Tak kisahlah jika seseorang itu mempunyai 1 kotak ataupun 99 kotak, sepertinya manusia tidak gembira kerana kekurangan mereka dan terus berdosa kerana tidak mencapai kegembiraan. Seseorang yang mempunyai 10 rumah tidak akan gembira apabila tidak mampu membeli lagi satu rumah dan seseorang yang disayangi oleh seratus orang kan berasa tidak gembira apabila ada seorang yang tidak menyayanginya.

Apabila ditanya mengenai tema musim ketiga, ini jawab Kim Sun-ok,
Tema musim ketiga ialah ‘kemusnahan’. Apabila manusia berdosa, dunia akan runtuh, Namun dalam situasi yang teruk, dunia dan syurga baru akan terbuka dan benih baru akan muncul di antara tanah yang mula runtuh.
Kim Sun-ok juga tidak lupa untuk meninggalkan pesanan kepada peminat “The Penthouse”,

Terima kasih kerana menunggu selama 2 bulan lamanya. Kesemua pelakon, penulis, pengarah dan staf akan melakukan yang terbaik sehingga ke akhirnya. Sila nantikan bagaimana nasib setiap watak pada akhirnya nanti. Tekaan anda mungkin betul ataupun tidak, namun saya berharap agar penghujungnya akan membuatkan anda teruja, walaupun seketika.
Apalah endingnya nanti ya..
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERiMBC

“Tekaan Anda Mungkin Betul Atau Tidak” – Penulis Minta Penonton Nantikan Ending ‘The Penthouse 3’


Siapa je kat sini yang tak minat dengan pelakon dan juga penyanyi Lee Jun-ho kan?

ARTIKEL BERKAITAN
Kisah Romantik Komedi, Lee Junho & YoonA Sah Akan Bergandingan Dalam 'King The Land'

Baru-baru ini, JYP Entertainment sendiri membuka satu laman akaun Instagram rasmi buat Lee Jun-ho, untuk memuat naik sebarang berita atau ‘update’ secara lebih spesifik terhadap karier figura itu. Ianya juga adalah satu akaun yang lebih formal berbanding akaun peribadinya sendiri
Akaun Instagram berikut, (@post_leejunho) adalah gabungan nama bagi pelakon itu, “LeeJ” dan juga perkataan Inggeris, “POST”.

Setakat ini, sudah beberapa keping gambar Lee Jun-ho sudah pun dimuat naik dan ianya kini menjadi bualan hangat dalam kalangan peminat. Tidak ketinggalan, ruangan komen akaun tersebut juga dipenuhi dengan ribuan komen daripada peminat dari serata dunia.

View this post on Instagram

A post shared by 이준호 공식 인스타그램 by 포스트잊 (@post_leejunho)

Untuk pengetahuan, Lee Jun-ho akan kembali dengan drama terbaru “King The Land” pada tahun hadapan bersama dengan Yoona Girls’ Generation.
Korang dah follow ke belum tu?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

JYP Entertainment Buka Akaun Instagram Khas Buat Kerjaya Lee Junho


Akhirnya, RED VELVET kembali dengan album baharu mereka “The ReVe Festival 2022 – Feel My Rhythm”!
Pada 21 Mac, RED VELVET telah mengadakan sidang akhbar dalam talian sempena kemunculan semula mereka, dengan Min-ho SHINee sebagai hos. Semasa berborak tentang lagu baharu, ahli turut berkongsi proses penghasilan album dan kisah-kisah yang tidak dapat dilupakan. Seul-gi pada awalnya berkongsi,

Saya tidak dapat melihat bagaimana semua 5 ahli tetapi saya keluar dari studio rakaman dalam keadaan sangat keletihan. Julat vokal lagu-lagu itu sangat tinggi dan saya cuba untuk menyatakannya satu per satu dengan terperinci.
Dia menyambung,
Kami mengambil masa yang lebih lama daripada biasa untuk menyelesaikan rakaman. Saya juga melihat ahli lain keluar dari studio rakaman dengan ekspresi kosong. Sila semak sejauh mana kami telah bekerja keras dengan mendengar album ini.

Joy, yang menjalankan aktiviti solo pada Mei tahun lalu, menunjukkan kasih sayang kepada ahlinya dengan berkata,
Saya berasa sangat seronok dapat bekerja dengan ahli selepas sekian lama. Semasa melakukan aktiviti solo, saya selalu teringat masa seronok ketawa dan bermain bersama ahli di ruang menunggu.
Akhirnya, kumpulan itu bercakap tentang promosi dan rancangan mereka yang akan datang untuk sepanjang tahun ini. Irene selaku ketua kumpulan RED VELVET mendedahkan,

Album ini adalah yang pertama dari ‘The ReVe Festival’. Kami akan mengeluarkan banyak album tahun ini jadi kami berharap untuk sihat dan membuat kenangan berharga bersama ‘Luvies’ (nama kelab peminat).
Sementara itu, album baharu RED VELVET “The ReVe Festival 2022 – Feel My Rhythm” mengandungi sejumlah 6 lagu dengan pelbagai mood, termasuk lagu utama “Feel My Rhythm”, “Rainbow Halo”, “Beg For Me”, “BAMBOLEO”, “Good, Bad, Ugly”, dan “In My Dreams”.

Jom dengar lagu baharu RED VELVET “Feel My Rhythm”!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVOP

Kembali Dengan Album Baharu ‘The ReVe Festival’, RED VELVET Dedah Pelan Untuk 2022


Baru-baru ini, V BTS telah terlibat dengan penggambaran dan temu bual bersama majalah Elle Korea.

ARTIKEL BERKAITAN
Pelakon & Idola, Ramai Teruja Lihat Perbezaan 'Ini' Antara Park Seojoon & V BTS Dalam 'Jinny's Kitchen'

Untuk pengetahuan, V telah menjadi bintang muka hadapan untuk majalah Elle Korea edisi April 2023, mempamerkan visualnya yang tiada tandingan.
Khususnya, ahli BTS itu berkolaborasi dengan CELINE untuk sesi penggambaran ini, menggayakan pelbagai busana dari jenama mewah berkenaan.

Dalam beberapa foto yang dikeluarkan, V tampil tanpa memakai baju, memaparkan badannya yang tegap serta aura seorang selebriti.
https://twitter.com/ELLE_KOREA/status/1638003386670010369?s=20

Dalam foto lain, penyanyi lagu “Christmas Tree” itu juga turut menayang ‘abs’nya, membuatkan peminat teruja melihat transformasi badan V dari sebelum ini.
Antara komen yang ditulis peminat,
Lelaki paling kacak dalam dunia 😭

Dia memang betul-betul seperti seorang model sebenar.

Tae-hyung berada di atas semua orang! Benar-benar pada tahap yang berbeza!

Saya tak sabar untuk dapatkan majalah Elle saya. Semua gambar V memang tidak mengecewakan.
Fuh lain macam aura V!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNews1

“Model Sebenar” – Tayang Badan Tegap, V BTS Tampil Berkarisma Dalam Foto Baru Bersama ELLE


Hanya mempunyai 4 episod, “Soundtrack #1” yang bersiaran di Disney+ Hotstar sudah pun melabuhkan tirai kelmarin.
Sinopsis
Drama ini ini membawa kisah seorang lelaki dan wanita yang telah berkawan selama 20 tahun. Apabila dua sahabat lama ini akhirnya tinggal bersama selama dua minggu, mereka secara beransur-ansur mula menyedari perasaan mereka antara satu sama lain.

Perasaan sama
[Amaran SPOILER]
Meskipun sedar dengan perasaan membuak-buak antara satu sama lain namun Han Sun-woo (Park Hyung-sik) dan Lee Eun-soo (Han So-hee) memilih untuk tidak meluahkannya kerana tidak mahu ada sesiapa yang terluka.

Bahkan mereka kemudiannya berpisah selama setahun tetapi perasaan itu kekal sama buat keduanya. Kini, Lee Eun-soo sudah pun menjadi penulis lirik terkenal dan Han Sun-woo juga menjadi jurufoto yang ternama. Malah mereka berdua kekal berhubungan seperti tiada apa-apa yang berlaku antara mereka.
Han Sun-woo kemudiannya kembali ke Korea atas urusan tak dijangka, dan tanpa sengaja bertemu semula dengan rakan baiknya itu. Meskipun lelaki itu berada bersama wanita lain yang turut menyimpan perasaan buat Han Sun-woo, Lee Eun-soo mengambil risiko dan meluahkan perasaannya kerana kian pasti mengenai rasa cinta tersebut dalam setahun perpisahan mereka.

Dalam pada itu, Lee Eun-soo membawa keluar lirik daripada kenangan mereka yang masih belum mendapat pengakhirannya. Daripada situ, Han Sun-woo menutupnya dengan lirik, “Sila berada di sisi saya untuk masa yang lama. Saya cintakan awak.” Tidak bertepuk sebelah tangan, Han Sun-woo menyambut luahan tersebut dan mereka akhirnya bersama.
Akhirnya sahabat selama 20 tahun itu bersama juga selepas sekian lama memendam perasaan, sekaligus membuatkan hati penonton berbunga-bungan melihat kesudahan bahagia tersebut.
Dipuji penonton
“Soundtrack #1” ternyata merupakan naskhah yang berjaya membuatkan penonton mengimbas kembali mengenai hubungan cinta mereka sendiri. Kata mereka, drama ini menggambarkan dengan baik dilema yang dialami apabila sahabat baik mula mempunyai perasaan antara satu sama lain. Meskipun mahu bercinta namun kerisauan mengenai hubungan persahabatan itu bakal terputus sekiranya mereka berpisah mengatasi segalanya.
Apa macam korang? Dah habis menonton “Soundtrack #1” di Disney+ Hotstar ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Dilema Cinta Rakan Baik, ‘Soundtrack #1’ Tamat Dengan Pujian Penonton


Adakah Jung Hae-in bakal bergandingan dengan Kim Hye-jun dalam drama “Connect”?
Menurut kenyataan agensinya, pelakon wanita itu ada menerima tawaran daripada drama berkenaan,

Dia sedang menelitinya dengan positif.
Untuk pengetahuan, “Connect” merupakan drama Korea pertama arahan pengarah Jepun iaitu Takashi Miike. Ianya membawa kisah seorang lelaki yang kehilangan organ kepada pemburu organ dan terlibat dengan seseorang yang menerima organ.

Dalam pada itu, Jung Hae-in, Ryu Jun-yeol dan Go Kyung-pyo turut menerima tawaran untuk menyertai drama misteri ini.
Sama-sama kita nantikan barisan pelakon penuh “Connect”.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Kim Hyejun Dilamar Terajui Drama Misteri ‘Connect’ Bersama Jung Haein


Drama kalau best, mesti akan terasa cepat sahaja akan sampai ke penghujungnya. Sama lah dengan drama “Divorce Attorney Shin” di Netflix.

ARTIKEL BERKAITAN
Bawa Pelbagai Kisah Penceraian, Episod Awal 'Divorce Attorney Shin' Raih Rating Tinggi

Menurut Nielsen Korea, episod terakhir drama ini berjaya mencatatkan rating sebanyak 9.5% di mana ia merupakan dua kali ganda lebih tinggi daripada episod sebelumnya. Malah angka ini merupakan rekod terbaik yang pernah diraihnya sepanjang tayangan.
[Amaran SPOILER]
Dalam episod akhir ini, Shin Sung-han (Cho Seung-woo) berjaya menemui ketenangan hidup selepas berjaya menyelesaikan kes perebutan hak anak yang melibatkan anak saudaranya, Gi-yeong di mana dia tersepit di antara ibu bapa yang mementingkan diri sendiri dan tidak menghiraukan keadaan dirinya.

Untuk pengetahuan, “Divorce Attorney Shin” diadaptasi daripada webtoon dengan nama yang sama dan membawa kisah peguam yang pakar dalam kes penceraian.

Seronok tak drama ini?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERCookie News

Ending Bahagia, Episod Akhir ‘Divorce Attorney Shin’ Capai Rating Terbaik Sepanjang Tayangan


Kang Dong-won meninggalkan YG Entertainment selepas tujuh tahun bersama untuk membuka satu agensi yang baru?

ARTIKEL BERKAITAN
Selepas 7 Tahun Bersama, Kang Dongwon Tinggalkan Agensi YG Entertainment

Baru-baru ini, pelakon Kang Dong-won dilapor sedang merancang untuk menubuhkan sebuah agensi pengurusan, selepas kontraknya bersama YG Entertainment tamat.
Seorang pegawai rasmi dari industri hiburan berkata,

Kang Dong-won sedang melakukan persiapan bagi menubuhkan syarikatnya sendiri.

Tambahnya lagi,

Walaupun Kang Dong-won ingin membantu artis lain yang mempunyai impian sama, dia tetap akan memberi keutamaan terhadap kariernya dahulu.
Selain itu, Kang Dong-won juga berhasrat untuk menubuhkan syarikat produksi bagi menghasilkan projek bersama-sama dengan agensinya. Dalam pada itu, dia akan bertanggungjawab terutamanya untuk menghasilkan karya dan bukan sekadar mengarah.
Untuk maklumat korang, Kang Dong-won pernah menjadi pelakon di bawah naungan YG Entertainment bermula pada tahun 2016 hingga 2022.

Info tambahan, Kang Dong-won turut membintangi filem “Broker” pada tahun lepas.
Semoga apa yang dirancang oleh Kang Dong-won berjalan dengan lancar.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

Selepas Keluar Dari YG, Kang Dongwon Dilapor Ingin Buka Agensi Sendiri Kini


Nampak gayanya, populariti Lee Min-ho sahaja tidak mampu untuk menarik minat penonton untuk terus menonton “The King: Eternal Monarch”. Meskipun bermula dengan sambutan hangat daripada orang ramai dek promosi yang hebat tetapi ‘kepanasan’ tersebut kini telah sejuk setelah naskhah ini menginjak ke episod ke-8.
Drama fantasi ini mencatatkan rekod peribadi tertinggi semasa tayangan episod ke-2 dengan angka 11.6%. Walaubagaimanapun, ianya terus mellihatkan penurunan yang signifikan pada saban episod seterusnya dan susah sungguh untuk mencapai dua digit lagi selepas itu.

Paling mengecewakan apabila “The King: Eternal Monarch” hanya mampu mengaut catatan 6.1% semasa bahagian pertama episod terbaru ini sekaligus merupakan rekod terendah bagi drama tersebut. Nombor itu merupakan adalah sesuatu yang membimbangkan kalau nak dibandingkan dengan promosi yang digembar-gemburkan sebelum tayangannya.

Rata-rata penonton sepertinya kecewa dengan plot cerita yang tidak seiring dengan perkembangan industri drama Korea yang kian unik sekarang ini. Bayangkan naskhah lain telah menelusuri pelbagai isu seperti psikologi, jenayah dan pelbagai lagi tema berat tetapi “The King: Eternal Monarch” masih lagi tersangkut pada cerita Cinderella diselamatkan oleh putera kacak.
Kalau nak dibandingkan dengan kehebatan penulis skrip, barisan pelakon dan kos produksi, drama ini adalah mengecewakan. Lee Min-ho perlu lihat kembali kariernya sebagai pelakon. Dia hanya menerima watak yang membuatkan dia nampak kacak manakala pelakon lain seperti Won Bin tidak gentar untuk keluar daripada zon selesa seperti wataknya dalam ‘Mother’.

Lakonan yang serupa, skrip dah basi… buatkan saya tertanya-tanya sama ada ini adalah penulis yang sama dengan ‘Goblin’ dan ‘Mr Sunshine’.

Salah pengambilan pelakon untuk watak utama lelaki dan perempuan…

Biar benar ini adalah penulis yang sama dengan ‘Goblin’? Drama tersebut berjaya menonjolkan antara hidup dan mati, jenayah dan hukuman dan individu masih hidup yang berkabung dan bersedih. ‘Mr Sunshine’ pula berjaya menggambarkan pergerakan merdeka, sistem kasta dan kehidupan berbahaya yang dilalui oleh moyang kita dengan baik. Kenapa drama ini…. saya harap dia akan memperbaikinya semasa separuh akhir nanti.

Ratingnya adalah agak baik kalau nak dibandingkan dengan berapa ramai yang mengatakan ia adalah bosan. Mungkin sebab semua tak tahu nak tonton apa sementara tunggu tayangan “The World Of The Married”.
Lepas satu-satu kritikan, mungkin “The King: Eternal Monarch” akan bangkit semula dalam separuh akhirnya?

SUMBERThe Celeb

Rating ‘The King: Eternal Monarch’ Turun Dengan Mendadak. Apa Sudah Jadi?


Makin berdebar-debar apabila menonton drama “Kairos” kini!
Sudah pun memasuki separuh kedua, banyak lagi persoalan yang masih belum dirungkai. Jom!

Sebab utama krisis Kim Seo-jin dan Han Ae-ri
Penonton berasa ingin tahu sebab kenapa Kim Seo-jin (Shin Sung-rok) dan Han Ae-ri (Lee Se-young) asyik tersepit dalam situasi yang sukar ini. Walaupun mereka berjaya mengubah nasib anak perempuan lelaki itu dan ibu Han Ae-ri, kanak-kanak itu kemudiannya mati dan ibunya hilang tanpa sebarang kesan. Bagi mencari sebab disebalik krisis ini, mereka mengikut klu yang ada dan mula membongkar rahsia di sebalik Pembinaan Yoo Joong dan insiden yang berlaku pada 19 tahun lepas. Dalam episod lalu, Yeo Seo-il (Shin Goo), presiden Pembinaan Yoo Jong mendedahkan sisi gelapnya semasa menyiasat ibu Han Ae-ri di lokasi sebuah fail audio. Penonton kini sibuk menyusun setiap teka-teki yang diberikan untuk menjawab persoalan ini.

Adakah Seo Do-kyun akan merosakkan pelan Kim Seo-jin dan Han Ae-ri?
Seo Do-kyun (Ahn Bo-hyun) yang telah pun melalui pengembaraan masa mungkin akan mengganggu rancangan Kim Seo-jin dan Han Ae-ri. Sebelum ini, lelaki itu berharap agar dia dapat menyelamatkan Kang Hyun-chae (Nam Gyu-ri) namun melalui masa yang sukar apabila Han Ae-ri daripada masa lampau sedar yang dia berlakon sebagai Kim Seo-jin. Namun Seo Do-kyun sanggup melakukan apa sahaja demi Kang Hyun-chae, jadi ramai yang masih menanti sama ada dia akan merebut peluang untuk menyambungkan masa depan Kim Seo-jin dan masa lampau Han Ae-ri.

Kesan memori daripada masa depan Kim Seo-jin ke atas diri masa lampaunya
Suntikan memori masa depan Kim Seo-jin kepada diri masa lampaunya telah menyebabkan perkembangan yang tidk dijangkakan. Kim Seo-jin yang dahulu sukar untuk mempercayai orang sewenangnya namun sisi baiknya mula muncul seperti ketika dia membeli bubur untuk isterinya, Kang Hyun-chae. Dalam episod ke-9, Han Ae-ri ada bertanya mengenai perubahan personalitinya sambil mempersoalkan, “Adakah awak ingat sesuatu?”. Penonton kini tertanya-tanya bagaimana nasib mereka sekiranya Kim Seo-jin mengingati semua memori daripada masa depannya.

Untuk menjawab semua persoalan anda, jangan lupa tonton “Kairos” di Oh!K (Astro 394) pada setiap Selasa dan Rabu pada jam 7.45 petang.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBEROSEN

Pelbagai Persoalan, Ini Apa Penonton Boleh Jangka Dalam Separuh Kedua ‘Kairos’